
Dengan nama Allah, yang Maha Pemurah (Luas RahmatNya), lagi 
Maha Mengasihani (Yang Mengkhususkan RahmatNya bagi 
Sesiapa Yang Dia Kehendaki) 

Selawat dan Salam buat junjungan kita Saidina Muhammad M, 
penghulu para Rasul dan Nabi serta ahli keluarga dan para 

sahabat Baginda ^yang dikasihi lagi dihormati. 



Adapun selepas itu: 

PENGENALAN PENGARANG DAN KITAB 



1.1 Al-Imam al- Allamah al-Shaykh Yusuf al- 

Nabhani 

Sebelum kita pergi lebih jauh, kita patut mengambil masa untuk 
mengenali pengarang asal kitab ini agar dapat menambah 
kecintaan dan keperihatinan kita kepada kitab ini. Pengarang kitab 
ini adalah seorang ulama’ terkemuka dan masyhur di akhir era 
Khilafah Turki 'Uthmaniyyah. Beliau dikenali dengan nama “al- 
Imdrn al-Allamah al-Shaykh YiisuJIbn Ismall al-Nabhdnl ”. 

Al-Nabhdni adalah nisbah kepada keluarga al-Nabhan, iaitu 
sebuah keluarga Arab yang menduduki kampung bernama “Ijzim”. 
Ia adalah sebuah kampung di bahagian utara Palestin. Beliau 
dilahirkan pada hari Khamis tahun 1265H. Beliau mula menghafal 
al-Qur’an di bawah bimbingan bapanya. Bapanya adalah seorang 
sheikh yang panjang umurnya mendekati 80 tahun. Walaupun 
pada usia yang sedemikian, bapanya masih lagi mempunyai 
kesempurnaan akal, pancaindera, kekuatan, ingatan dan beliau 


2 





menjaga amalan-amalan soleh serta menekuni amalan membaca 
al-Qur’an. Pada awalnya, bapa beliau mengkhatamkan al-Qur’an 
dengan satu kali khatam pada setiap tiga hari. Setekah itu, beliau 
diberi tawfiq untuk mengkhatamkan al-Quran dengan tiga kali 
khatam pada setiap minggu. Ketaqwaan dan kesolehan bapanya 
pastinya mempunyai kesan yang amat besar terhadap 
pembentukan peribadi beliau. 

Setelah beliau menyempurnakan penghafalan al-Quran dan 
matan-matan ilmu, bapa beliau menghantar beliau ke Mesir 
sewaktu umurnya mencecah 17 tahun. Di Mesir, beliau memasuki 
Universiti al-Azhar pada tahun 1283H. Beliau bermazhab al- 
Shafie, beraqidah al-Asha’irah dan merupakan ahli Sufi yang 
menjalani tarbiyah dan suluk di bawah bimbingan ramai ulama’ 
Tariqah al-Tasawwuf. 

1.2 Guru-guru Beliau 

Beliau dikurniakan kesempatan oleh Allah fg untuk mengambil 
ilmu daripada tokoh-tokoh besar ulama’ di zamannya. Sebahagian 
daripada guru-guru beliau yang terkemuka adalah: 

• Al-Shaykh Ibrahim al-Saqqa al-Shafi c i (wafat 1298H pada 
umur sekitar 90 tahun). 

Al-Shaykh Yusuf al-Nabhani menyatakan bahawa gurunya 
ini adalah “Ustadh al-Asatidhah” dan beliau melazimi 
gurunya ini selama tiga tahun dan beliau membaca di bawah 
bimbingannya kitab Sharh al-Tahrir dan Sharh al-Minhaj 
oleh al-Imam Shaykh al-Islam Zakariyya al-Ansari dengan 
hashiyah bagi kedua-dua kitab tersebut oleh al-Sharqawi dan 
al-Bayjuri. 

• Al-Shaykh al-Sayyid Muhammad al-Damanhuri al-Shafi’i 
(wafat 1286H). 

• Al-Shaykh Ahmad al-Ajhuri al-Darir al-Shafi c i (wafat 1293H). 

• Al-Allamah al-Shaykh Ibrahim al-Zarw al-Khalili al-Shafi c i 
(wafat 1287H). 

• Al-Allamah al-Shaykh Hasan al-‘Adawi al-Maliki (wafat 
1298H). 

• Al-Shaykh ‘Abd al-Hadi Naja al-Abyari al-Shafi’I (wafat 
1305H) 

• Farid al- c Asr Al-Shaykh Shams al-Din Muhammad al-Anbabi 
al-Shafi c i (wafat 1313H) - Professor dan Shaykh al-Jami c al- 
Azhar di zamannya. 

• Al-Shaykh c Abd al-Rahman al-Sharbini al-Shafi c i - Imam al- 
Jami c al-Azhar al-Azhar (wafat 1326H). 

• Al-Shaykh c Abd al-Qadir al-Rafi c i al-Tarablusi al-Hanafi - 
Shaykh Ruwwaq al-Shawwam. 

• Al-Shaykh Yusuf al-Barqawi al-Hanbali - Shaykh Ruwwaq 
al-Hanabilah. 

Dan lain-lain yang begitu ramai. 

1.3 Kitab-kitab Beliau 

Kara-karya beliau telah tersebar ke seluruh dunia Islam dan 
diterima hatta di Tanah Melayu. Di antara karya-karya beliau yang 
masyhur adalah: 

1. Al-Fath al-Kabir fiDamm al-Ziyadah ila al-Jami' al-Saghir. 
Ia adalah sebuah kitab yang meliputi 14,450 hadith dan 

disusun mengikut huruf abjad. Dihujungnya terdapat “Dhayl 
al-Jami al-Saghir”. 

2. Muntakhab al-Sahihayn. Ia mengandungi 3,010 hadith yang 
dihujungnya terdapat komentar beliau yang dinamakan 
sebagai “ Qurrat al-'Ayn 'ala Muntakhab al-Sahihayn.” 

3. Wasa'il al-Wusul ila Shama'il al-Rasul i§. 

4. Afdal al-Salawat c ala Sayyid al-Sadat M. 

5. Al-Basha 5 ir al-Imaniyyah fi al-Mubashhirat al-Manamiyyah. 

6. Al-Nazm al-Badi c fi Mawlid al-Shafi‘i§. 

7. Al-Hamziyyah al-Alfiyyah (Taybat al-Gharra’) fi Madh Sayyid 
al-Anbiya’ #§. 

8. Al-Sharaf al-Mu 5 abbad li Al Sayyidina Muhammad M- 

9. Shawahid al-Haqq fi al-Istighathah Bi Sayyid al-Khalq. 
Sebuah kitan yang amat hebat dan dipuji oleh para ulama'- 
ulama' besar. Ia merupakan sebuah kitab yang 
mempertahankan amalan istighathah dengan Nabi 
Muhammad M yang dibid’ahkan oleh golongan ekstrim. 

10. al-Asalib al-Badi'ah fi Fadl al-Sahabah wa Iqna' al- 
Shi'ah. Sebuah kitab yang mempertahankan sahabat 
Rasulullah ft dan menolak Syiah. 

11. Hujjat Allah 'ala al-'Alamin fi Mu'jizat Sayyid al-Mursalin i§. 

i2.Sa'adat al-Darayn fi al-Salah 'ala Sayyid al-Kawnayn. 

13. al-Fada'il al-Muhammadiyyah. 

14. Dan lain-lain. 


Beliau juga mempunyai karangan yang berkaitan dengan 
pengumpulan 40 hadith berkenaan sesuatu topik. Di antaranya 
ialah: 

1. Al-Ahadith al-Arba'in fi Wujub Ta'at Amir al-Mu'minin. 

2. Al-Ahadith al-Arba'in fi Fada'il Sayyid al-Mursalin H. (Kitab 
yang diterjemahkan ini) 

3. Al-Ahadith al-Arba'in fi Amthal Afsah al-Mursalin M- 

4. Arba'un Hadithan fi Fada'il Ahl al-Bayt. 

5. Arba'un Hadithan fi Fadl Arba'in Sahabiyyan. 

6. Jihad wa al-Mujahidin. Kitab ini dikarang oleh beliau bagi 
memberi galakan kepada tentera dan pejuang Khilafah 
'Uthmaniyyah yang pada waktu tersebut begitu sibuk 
berjihad mempertahankan wilayah-wilayah Islam daripada 
penjajah-penjajah kuffar. 

dan lain-lain yang begitu banyak. 

1.4 Tariqah Sufiyyah: Suluk dan Tarbiyah 

Sebagai seorang ulama’ terbilang, pastinya beliau mempunyai latar 
belakang tarbiyah dan suluk yang luas. Ini adalah merupakan satu 
kebiasan di kalangan para ulama’ yang muktabar. Di dalam bidang 
suluk dan tarbiyah, beliau telah mengambil tariqat-tariqat al- 
Sufiyyah daripada para ulama’ Sufi yang mayshur di zaman beliau. 
Di antaranya, beliau mengambil: 

• Tariqah al-Idrisiyyah daripada al-Shaykh Isma c il al-Nawwab, 
Makkah; 

• Tariqah al-Rifa c iyyah daripada al-Shaykh c Abd al-Qadir Abu 
Rabah al-Dijani al-Yafi; 

• Tariqah al-Khalwatiyyah daripada al-Shaykh Hasan Ridwan 
al-Sa c IdI; 

• Tariqah al-Shadhiliyyah daripada al-Shaykh al-Shams 
Muhammad Ibn Mas c ud al-Fasi dan al-Shayk c Ali Nur al-Din 
al-Yashriti; 

• Tariqah al-Naqshabandiyyah daripada al-Shaykh Ghiyath al- 
Din al-Irbili dan al-Shaykh Imdad Allah al-Hindi; 

• Tariqah al-Qadiriyyah daripada al-Shakyh Hasan Ibn al- 
Ghazzi dan lain-lain. 

1.5 Kecintaan Beliau kepada Rasulullah M 

Al-Imam al-Rabbani Al- c Allamah al-Shaykh Yusuf Bin Isma’il al- 
Nabhani adalah seorang imam yang mulia, seorang alim yang 
beramal dengan ilmunya, seorang penyair, pemuji dan pencinta 
Rasulullah i§. Beliau amat terkenal dengan kecintaan beliau 
terhadap Rasulullah i§ sehingga terdapat begitu banyak karangan 
yang telah beliau siapkan untuk mengangkat kemuliaan Baginda 
M- Beliau diberi gelaran sebagai “Busiriyy al-‘Asr” - ketua penyair 
pemuji Rasulullah M di zamannya seumpama Imam al-Busiri - 
pengarang al-Burdah yang terkenal. 

Beliau telah menulis kitab yang begitu banyak dan kebanyakannya 
adalah berkenaan dengan hadith dan ilmu-ilmu berkaitan 
dengannya seperti Sirah, puji-pujian buat Rasulullah #§, Selawat ke 
atas Nabi ft, himpunan pujian para ulama’ kepada Rasulullah M 
dan lain-lain. 

Beliau adalah salah seorang tokoh besar Ahli Sunnah dan Jama’ah 
dari kalangan para ulama’ di akhir era Khilafah Turki 
‘Uthmaniyyah. Beliau berkesempatan untuk mengambil ilmu 
daripada tokoh-tokoh besar ulama’ di zamannya khususnya di Al- 

Azhar al-Sharif sehingga memperolehi lebih dari lima puluh (50) 
ijazah 'ilmiyyah. Kitab ini adalah salah satu buah tangan beliau di 
dalam bidang Fiqh Muamalat. 

1.6 Perjuangan Beliau Mempertahankan Ahli 
Sunnah dan Jama’ah Serta Khilafah Islamiyyah 

Beliau terkenal sebagai salah seorang ulama’ yang bangkit 
mempertahankan aqidah Islam dan kemuliaan Rasulullah i§ dan 
menolak beberapa kontroversi yang dibawa oleh golongan yang 
ekstrim dan melampau. Beliau telah menolak pandangan- 
pandangan kontroversi golongan ini berkenaan isu tajsim dan 
jihah (arah) bagi Allah $g, dakwaan larangan menziarahi maqam 
Rasulullah M, dakwaan larangan beristighathah dan bertawassul 
dengan Baginda ft serta isu-isu lain seumpamanya. Di dalam hal 
ini, beliau sebenarnya mempertahankan kedudukan dan 
pandangan yang dipegang oleh majoriti ulama’ Islam sejak dulu 
lagi. Beliau menjadi teladan unggul di sisi ulama’ Ahli Sunnah dan 
Jama’ah dan nama beliau meniti di bibir para ulama’ Ahli Sunnah 
dan Jama’ah. 


1.7 Pujian Para Ulama’ Kepada Beliau 


1.7.1 Pujian al-Shaykh al-Baytar 


Pengarang kitab jJUl ojjl j jJ>\ sjb-”, al-Shaykh al-Baytar 

memuji beliau dengan berkata (ms. 1612): 


^j^sJl jo c^j^Ul «_I ^.g..,M.)lj ipUj/l IJa 


8 






1 .7.2 Pujian al-Shaykh Abdullah Siraj al-Din 


Al-Imam al-Mufassir al-Muhaddith al-Shaykh Abdullah Siraj al- 
Din al-Husyani telah memuji al-Shaykh Yusuf al-Nabhani di akhir 
kitab beliau “al-Salah ‘ala al-Nabi 0 ’ dengan berkata: 



“Seorang yang mempunyai kelebihan, seorang yang alim, 
seorang yang arif billah, yang asyik (sangat menyintai) 
kekasih Allah, yang berenang di dalam lautan para Ahlillah 
fg, al-Shaykh Yusuf al-Nabhani, semoga Allah merahmati 
beliau dan memanfaatkan kita dengan keberkatan beliau.” 

1.8 Kewafatan Beliau 


Beliau wafat di Beirut, Lubnan pada sekitar hari-hari terawal bulan 
Ramadan tahun 1350H sewaktu beliau hampir berusia 85 tahun. 

Disebut di dalam kitab “Yusuf al-Nabhani: al-Shair al-Falastini 
al-Raid”, mukasurat 148, bahawa setelah al-Shaykh Yusuf al- 
Nabhani dikebumikan, al-Hajj al-Kumi telah bermimpi beliau 
melihat Saidina Rasulullah M bersama Saidina Abu Bakr dan 
Saidina 'Umar datang menyambut beliau dan meletakkan beliau 
di dalam kubur beliau. Ini adalah satu bentuk ruyah salihah dan 
karamah bagi ulama’ yang begitu masyhur dengan kecintaan dan 
khidmat kepada Rasulullah H seperti al-Marhum al-Shaykh Yusuf 
al-Nabhani. Semoga Allah fg merahmati beliau dan memanfaatkan 
kita dengan ilmu-ilmu yang diwariskan oleh beliau. Amin. 

1.9 Dikenali Sebagai Penyair Rasulullah M Seperti 
“Saidina Hassan Ibn Thabit 4 b” 



Ini adalah gambar maqam al-Shaykh Yusuf al-Nabhani di Bayrut, 
Lubnan. Di dindingnya tertulis sebuah syair di mana bait 
pertamanya berbunyi: 


^ ** 

J0I ^ lli 

“Hassan Ahmad” Yusuf al-Nabhani 

Ini adalah kubur seorang alim yang 

rabbani 


Maksud “Hassan Ahmad” yang disandarkan kepada beliau oleh 
penyair adalah: beliau adalah seumpama sahabat Nabi M yang 
masyhur sebagai Penyair Rasulullah M iaitu Saidina Hassan Ibn 
Thabit 4&. 

Saidina Hassan Ibn Thabit 4 > adalah seorang penyair yang 
masyhur dari kalangan sahabat Rasulullah m- Beliau adalah dari 


li 















kaum Ansar, dari Qabilah al-Khazraj. Rasulullah i§ pernah 
mendoakannya dengan berkata: 



“Ya Allah! Bantulah dia dengan Ruh al-Quds (Jibril ss®).” 

Rasulullah H juga pernah menghadiahkan beliau seorang hamba 
perempuan berbangsa Qibti yang telah dihadiahkan oleh Raja 
Mesir al-Muqawqis kepada Baginda yang bernama Sirin Bint 
Shamun. Sirin Bint Shamun adalah saudara perempuan (adik 
beradik) kepada Mariyah al-Qibtiyyah yang memeluk Islam dan 
dikahwini oleh Rasulullah #§. Sirin Bint ShanYun lalu memeluk 
Islam dah berkahwin dengan Hassan Ibn Thabit 4& dan mereka 
dikurniakan anak bernama Abd al-Rahman. Di antara syair beliau 
yang amat mayshur di dalam memuji Rasulullah #§ adalah: 



& 

Seolah-olah engkau diciptakan 
sepertimana engkau kehendaki 

Engkau diciptakan dengan 
(sempurna), terpelihara dari segala 
keaiban 

iLjJl jJj „ AL-o j 


Dan mana-mana wanita tidak pernah 
melahirkan bayi yang lebih mulia 
daripadamu 

Maka kedua-dua mataku ini tidak 
pernah melihat sesuatu yang lebih 
cantik/ indah daripadamu 


Syair ini sering diungkap di dalam majlis-majlis Mawlid Nabi 

l.io Pengenalan Kitab “40 Hadith Berkenaan 
Ketegasan Pengharaman Riba”’ 


<_—\j J£>- 0>*; j' -\»|U ‘yk ~ 

\) y £ A oJ '" 

^ 0 :Lc ^jC-i X) ^_* J^j 4 j-X» 1~}4—jAp )\jf I 

L._j aJc<U' J-o Ji'J y,j JliJl»4:t- 4'^j^'^l' 
Jic"^ 7=il'j j'1 jj' J iJlj ^jt-ll'_) jJlji — 


'j> jYbl^li » 1 _»1 :.jYo i.A ^*L>' 'ili 


r~V >' 


Kitab “al-Arbaun fi Shiddat Tahrim al-Riba” adalah merupakan 

salah satu juzu’, iaitu juzu’ ke-30 daripada siri 40 hadith di dalam 
40 bab agama yang dihimpunkan oleh al-Shaykh Yusuf al- 
Nabhani. Kitab ini mengandungi empat puluh hadith berkenenaan 
riba dan diakhiri dengan satu khatimah (penutup) dan tanbih 
(ulasan penting). 

Penterjemah/ editor telah melakukan beberapa penambahan di 
dalam kitab ini iaitu: 

• Meletakkan tajuk bagi setiap hadith. 

• Meletakkan ulasan ringkas di beberapa bahagian. 

• Meletakkan pendahuluan berkenaan latar belakang 
pengarang. 

• Meletakkan pendahuluan berkenaan riba’. 

• Menambah perbahasan penutup berkenaan dengan cara 
bertaubat dari harta riba. 

• Menambah beberapa lampiran yang relevan. 

PENDAHULUAN BERKENAAN RIBA’ 


2.1 Definisi 

Perkara pertama berkenaan “riba”’ yang perlu dibincangkan 
adalah definisi atau takrifnya. Takrif bermaksud: 

J \ '0 s . ^ s 

jl Jju U jAjw * 

“Menjadikan sesuatu perkara diketahui selepas ianya belum 
diketahui”. 

Takrif pada umumnya merujuk kepada dua perkara: (i) 
menyingkap hakikat sesuatu perkara, dan (ii) menyingkap ciri-ciri 
sesuatu perkara yang membezakannya dari yang lain. 

2.1.1 Dari Sudut Bahasa 






Riba’ berasal dari perkataan “(JLjj \%f 3 Jy Lj)”. Maksud asalnya 
adalah al-ziyadah, iaitu pertambahan atau bertambah. 

2.1.2 Dari Sudut Istilah 


Riba dari sudut istilah ditakrifkan oleh para ulama’ seperti berikut: 


l. 


Hanafiyyah 


JU J JU J-Jas 

“Pertambahan harta tanpa tukar ganti di 
dalam pertukaran sesuatu harta dengan 
harta yang lain.” 

R: Hafiz al-Din al-Nasafi - Kanz al-Daqa’iq 


> 0 £ ^ 0 0 ^ v o ^ 

u* cM 3 

J jjJSuill 

“Pertambahan yang tidak mempunyai 
tukar ganti menurut prinsip Shariat yang 
disyaratkan bagi salah seorang pihak yang 
berkontrak di dalam akad pertukaran.” 

R: Ibn ‘Abidin - Hashiyat Ibn ‘Abidin 

2 . 

Malikiyyah 

Malikiyyah mentakrifkan setiap jenis riba’ 

dengan takrifan yang tersendiri. 

3- 

Shafi c iyyah 

s s 0 y 

jl (jp-LJl J Ij jl Ja*JI ^Jb»- 

“Akad ke atas tukar ganti yang khusus 
tanpa diketahui berlakunya kesamaan 
kuantiti menurut prinsip Shariah sewaktu 
akad atau dengan menangguhkan kedua- 
dua barang pertukaran atau salah satu 
daripada kedua-duanya.” 

R: al-Khatib al-Sharbini - Mughni al-Muhtaj 

4- 

Hanabilah 

> ^ ^ ^ ^ °J tJ ''V , # o ' s , ? * * ^ > 's 

ijJ (J 4*lJjil (J Juyilij 

j L Li® j„LJ -- y i r „/ y - 

“Berlakunya ketidaksamaan kuantiti pada 
beberapa harta, dan penangguhan pada 
beberapa harta, yang khusus dengan harta- 
harta yang telah datang dari Shariah 
tentang pengharamannya (harta ribawi), 
secara nas pada sebahagiannya, dan secara 
analogi pada sebahagian yang lain.” 

R: al-Buhuti - Khashshaf al-Qind‘ & Mustaja 
al-Suyuti al-Ruhaybani - Matalib Uli al-Nuha 

2.2 Jenis-Jenis Riba 


Para ulama’ membahagikan riba’ kepada dua jenis riba’ iaitu: 

1. Riba’ Hutang atau Pinjaman ( Riba ’ al-Duyun atau al- 
Qurud ) 

2. Riba’ Jual-beli (Riba al-Buyu ) 

Majoriti ulama’ kemudiannya membahagikan riba’ jual-beli 
kepada dua jenis iaitu: 

1. Riba’ al-Fadl (Riba’ Lebihan) 

2. Riba’ al-Nasi’ah (Riba’ Penangguhan) 

Namun begitu, ulama’ Shafi c iyyah membahagikan riba’ jual-beli 
kepada tiga jenis iaitu: 

1. Riba’ al-Fadl (Riba’ Lebihan) 

2. Riba’ al-Nasi’ah (Riba’ Penangguhan) 

3. Riba’ al-Yad (Riba’ Tangan) 

Gambarajah 1: Jenis-jenis Riba’ 


/ Riba’ Hutang / Pinjaman 

Riba’ al-Fadl 

Jumhur 

Riba’ al-Nasi'ah 

Riba' Jual-Beli Riba' al-Fadl 

Shafi'iyyah - Riba’al-Nasi'ah 
Riba' al-Yad 


Perbezaan di antara majoriti ulama’ dan Shafi c iyyah ini sebenarnya 
terbit dari perbezaan di antara mereka dalam meletakkan syarat 
jual-beli harta ribawi. Majoriti ulama’ meletakkan dua syarat 

sahaja bagi jual-beli harta ribawi dari jenis yang sama seperti jual- 
beli tamar dengan tamar, iaitu: 


(i) al-Tamathul (Kuantiti yang sama bagi kedua-dua 
barang pertukaran); dan 

(ii) al-Taqabud (Penyerahan secara lani bagi kedua-dua 
barang pertukaran di dalam majlis akad) 

Shafi c iyyah pula meletakkan tiga syarat bagi jual-beli item ribawi 
iaitu: 


(i) al-Hulul (Istihqaq serta merta); 

(ii) al-Tamathul (Kuantiti yang sama bagi kedua-dua 
barang pertukaran); dan 

(iii) al-Taqabud (Penyerahan secara lani bagi kedua-dua 
barang pertukaran di dalam majlis akad) 

Di sisi Shafi c iyyah, riba’ al-yad berlaku apabila berlaku 

penangguhan penyerahan barang ( qabd ) di dalam jual beli harta 
ribawi yang dilakukan secara lani. Riba’ al-nasiah pula berlaku 
apabila istihqaq bagi jual-beli harta ribawi tersebut disepekati 
secara tangguh. Jadual di bawah menunjukkan implikasi 
perbezaan syarat-syarat jual-beli harta ribawi di antara Jumhur 
dan Shafi c iyyah. 

Jadual 1: Implikasi Perbezaan Syarat-Syarat Jual-Beli Harta 
Ribawi Di Antara Jumhur Dan Shafi‘iyyah 


Syarat-syarat Jual-Beli Harta Ribawi 

Dalam Kategori Yang Sama 

Implikasi 

Oleh: 

Adalah: 

Jika syarat-syarat tidak 
dipenuhi maka, riba’ yang 

terjadi adalah: 

Majoriti 

ulama’ 

i. al-Taqabud 

ii. al-Tamathul 

i. Riba al-Nasi’ah 

ii. Riba al-Fadl 

al-Shatihyyah 

i. al-Hulul 

ii. al-Taqabud 

iii. al-Tamathul 

i. Riba al-Nasi’ah 

ii. Riba al-Yad 

iii. Riba al-Fadl 


2.3 Riba’ Hutang (Riba’ al-Duyun) 


Riba’ hutang juga dikenali sebagai: 


1. 

Riba al-qurud 

Riba pinjaman: kerana riba ini biasanya 
berlaku melalui akad pinjaman. 

2. 

Riba al-jali 

Riba yang jelas: kerana pengharamannya 
adalah jelas dan hikmah pengharamannya 
juga jelas dan mudah ditahami. 

3 - 

Riba al-Qur’an 

Riba’ al-Qur’an: kerana larangannya 
datang di dalam al-Qur’an. 

4 - 

Riba al- 

Jahiliyyah 

Riba’ Jahiliyyah: kerana ia adalah riba’ 

yang berleluasa diamalkan oleh 

masyarakat Arab jahiliyyah. 

5 - 

Riba al-Nasiah 

Riba’ Penangguhan: kerana ia bertambah 

apabila ditangguhkan. 

Riba’ hutang merujuk kepada “tambahan yang 
disyaratkan/dikenakan ke atas hutang yang baru atau hutang 
yang telah matang dan ditangguhkan kepada tarikh yang baru.” 
Hutang tersebut boleh terjadi daripada pelbagai punca seperti 
pinjaman, jual-beli kredit dan gantirugi. 

2.3.1 Peringkat Pengharaman Riba al-Duyun 

Sebahagian para ulama’ menyatakan bahawa Riba (Hutang) 
diharamkan secara berperingkat-peringkat melalui empat fasa. 

Fasa Pertama: Sedikit Celaan bagi Riba 

Ayat di dalam surah al-Rum yang diturunkan di Mekah beberapa 
tahun sebelum penghijrahan Nabi M- Firman Allah fg (al- 

Rum(30):39): 



“[ 39 ] Dan (ketahuilah bahawa) sesuatu pemberian atau 
tambahan yang kamu berikan, supaya bertambah 
kembangnya dalam pusingan harta manusia maka ia tidak 
sekali-kali akan kembang di sisi Allah (tidak mendatangkan 
kebaikan). Dan sebaliknya sesuatu pemberian sedekah yang 
kamu berikan dengan tujuan mengharapkan keredaan Allah 
semata-mata, maka mereka yang melakukannya itulah 
orang-orang yang beroleh pahala berganda-ganda.” 

Ayat ini mengandungi sedikit celaan kepada Riba dan pujian bagi 

Zakat atau sedekah. Dan ayat ini diturunkan sebelum kefarduan 

Zakat. 

Fasa Kedua: Pengharaman Riba’ ke atas Kaum Yahudi 


Ia adalah merujuk kepada Firman Allah SWT (al-Nisa'(4):i6o- 
161): 



\ (V* -;C3 j ^ 0-13 OiAl 5 


“[160] Maka disebabkan kezaliman yang amat besar dari 
perbuatan orang-orang Yahudi, Kami haramkan atas mereka 
makanan yang baik-baik yang pernah dihalalkan bagi 
mereka, dan disebabkan mereka banyak menghalang 
manusia dari jalan Allah. 



ili G23; i \£ % 


[161] Dan juga (disebabkan) mereka mengambil riba padahal 
mereka telah dilarang melakukannya, dan (disebabkan) 
mereka memakan harta orang dengan jalan yang salah (tipu, 
judi dan sebagainya). Dan (ingatlah) Kami telah 
menyediakan bagi orang-orang yang kafir di antara mereka, 
azab seksa yang tidak terperi sakitnya.” 

Ayat ini merupakan perkhabaran tentang pengharaman riba ke 

atas umat terdahulu iaitu Yahudi. Dan ayat ini merupakan satu 

isyarat bahawa riba’ akan diharamkan ke atas umat Islam 

sepertimana ia telah diharamkan ke atas kaum Yahudi. 


Fasa Ketiga: Pengharaman Riba Yang Melampau 


Ia adalah merujuk kepada ayat di surah Ali 'Imran di mana Allah 


berfirman (Ali 'Imran: 130-132): 



Ojp-tLu iyjJj \j \jJ>j\ \j£\*CL? j]\ 


“130] Wahai orang-orang yang beriman! Janganlah kamu 
makan atau mengambil riba dengan berlipat-lipat ganda, dan 

hendaklah kamu bertaqwa kepada Allah supaya kamu 
berjaya. 



[131] Dan peliharalah diri kamu dari api neraka, yang 
disediakan bagi orang-orang kafir. 



[132] Dan taatlah kamu kepada Allah dan RasulNya, supaya 
kamu diberi rahmat.” 

Ayat ini mengandungi larangan yang jelas terhadap pengambilan 
riba. Namun begitu ia masih merujuk kepada riba yang melampau 
dan masih tidak terdapat padanya ancaman keras dan janji azab 
bagi pengamalnya. 

Fasa Keempat: Larangan Yang Sangat Keras 


Fasa ini merujuk kepada ayat-ayat di bahagian akhir surah al- 
Baqarah. Allah fg berfirman (al-Baqarah:275-279): 


t , < * «> > > S ^ ^ ^ 

jA .iJ 1 L—$jh jA-) IS ^ J. OjA jAj O 

>« (><o 1 j*^ -9 IjjJ 1 Jjj 1 \S[ 1 J 


jljJ' dtyj <»V3 jLp ^ • r 9 9 4^1' <Ji -«'j U ^A-Jj 


>> *f> <<x ,> ><<• 



“[275] Orang-orang yang memakan (mengambil) riba itu 
tidak dapat berdiri betul melainkan seperti berdirinya orang 
yang dirasuk Syaitan dengan terhuyung-hayang kerana 
sentuhan (Syaitan) itu. Yang demikian ialah disebabkan 
mereka mengatakan: “Bahawa sesungguhnya berniaga itu 
sama sahaja seperti riba”. Padahal Allah telah menghalalkan 
berjual-beli (berniaga) dan mengharamkan riba. Oleh itu 
sesiapa yang telah sampai kepadanya peringatan (larangan) 

dari Tuhannya lalu ia berhenti (dari mengambil riba), maka 
apa yang telah diambilnya dahulu (sebelum pengharaman 
itu) adalah menjadi haknya, dan perkaranya terserahlah 
kepada Allah. Dan sesiapa yang mengulangi lagi (perbuatan 
mengambil riba itu) maka itulah ahli neraka, mereka kekal di 
dalamnya. 



[276] Allah susutkan (kebaikan harta yang dijalankan 
dengan mengambil) riba dan Ia pula mengembangkan 
(berkat harta yang dikeluarkan) sedekah-sedekah dan 
zakatnya. Dan Allah tidak suka kepada tiap-tiap orang yang 
kekal terus dalam kekufuran, dan selalu melakukan dosa. 



[277] Sesungguhnya orang-orang yang beriman dan beramal 
soleh, dan mengerjakan sembahyang serta memberikan 
zakat, mereka beroleh pahala di sisi Tuhan mereka, dan tidak 
ada kebimbangan (dari berlakunya sesuatu yang tidak baik) 
terhadap mereka, dan mereka pula tidak akan berdukacita. 



[278] Wahai orang-orang yang beriman! Bertaqwalah kamu 
kepada Allah dan tinggalkanlah (jangan menuntut lagi) saki 
baki riba (yang masih ada pada orang yang berhutang) itu, 
jika benar kamu orang- orang yang beriman. 

a . / . . „ U ^ . . 4 .» . a ✓ 



[279] Oleh itu, kalau kamu tidak juga melakukan (perintah 
mengenai larangan riba itu), maka ketahuilah kamu: akan 
adanya peperangan dari Allah dan RasulNya, (akibatnya 
kamu tidak menemui selamat). Dan jika kamu bertaubat, 
maka hak kamu (yang sebenarnya) ialah pokok asal harta 

kamu. (Dengan yang demikian) kamu tidak berlaku zalim 
kepada sesiapa, dan kamu juga tidak dizalimi oleh sesiapa.” 

Ayat ini merupakan satu pengharaman yang jelas terhadap riba 

hutang. Dan sebahagian para ulama' menyatakan bahawa ia adalah 

ayat terakhir yang diturunkan oleh Allah fg di dalam al-Quran. 

2.4 Riba Jual-Beli (Riba al-Buyu‘) 


Riba jual beli dikenali sebagai riba al-buyu. Ia juga dikenali 
sebagai: 


1. 

Riba al- 

Sunnah 

Riba’ Sunnah: kerana pengharamannya 

datang di dalam Sunnah Rasulullah ft. 

2. 

Riba al-Khafi 

Riba yang tersembunyi: kerana 

pengharamannya serta hikmah 

pengharamannya agak tersembunyi 

berbanding riba’ hutang. 

3 - 

Riba al-fadl 

Riba’ lebihan 

4 - 

Riba al-naqd 

Riba’ tunai 


Larangan riba jual-beli hanya terpakai ke atas harta-harta ribawi 
yang dijual-beli dengan tidak memenuhi syarat-syarat yang telah 
ditetapkan. Para ulama’ bersepakat bahawa emas, perak, gandum, 
barli, tamar, garam dan anggur kering (kismis) adalah harta-harta 
ribawi. Kemudian, mereka berbeza pandangan berkenaan c illah 
bagi harta-harta ribawi tersebut. 

Untuk perincian hukum, rujuk ulasan di hadith No. 2 (ms. 29). 

2.5 Hukum Pinjaman dan Jual-Beli Riba 

Hukum Shar i bagi pinjaman dan jual-beli riba boleh dibahagikan 
kepada hukum taklifi dan hukum wad c i. 

2.5.1 Hukum Shar‘i Taklifi: 

Riba - sama ada riba hutang atau jual-beli - adalah haram di sisi 
Islam dan merupakan dosa besar. Orang yang melakukannya 
perlulah bertaubat dengan segera dan mengembalikan hak pihak 
lain yang diambil melalui pinjaman atau urusniaga riba’. 

2.5.2 Hukum Shar‘i Wad‘i: 

Dalam pinjaman yang diberi dengan syarat riba, pihak yang 
memberi pinjaman hanya berhak mengambil jumlah pokok sahaja 
dan caj riba’ tambahan adalah terbatal. 

Jual-beli riba (bai/ al-riba ) pula dihukum fasid di sisi Hanafiyyah 
dan batil di sisi majoriti ulama’. Ini adalah kerana larangannya 
telah datang di dalam al-Quran dan al-Sunnah dengan jelas. 

“40 HADITH BERKENAAN KETEGASAN 


PENGHARAMAN RIBA”’ 



Dengan Nama Allah, Yang Maha Pemurah, lagi Maha 
Mengasihani. 

(j\_Ll*Jl <U) 

r' XX 

Segala pujian hanyalah bagi Allah, Tuhan sekalian alam. 


aJT ^pj (j^Ljj_ll jjj» Xe*£- LjLLi |»jL_)1j SjL^aJlj 


Dan selawat dan salam buat Penghulu kita (Nabi) Muhammad (il), 
Penghulu sekalian rasul, dan bagi ahli keluarga Baginda serta para 
sahabat Baginda kesemuanya. 



Adapun selepas itu: 


♦ I , * * > > •’. 


Maka ini adalah empat puluh (40) hadith berkenaan ketegasan 
pengharaman riba. 

(l) [Pihak Yang Berkaitan Dalam Urusniaga Riba 
Kesemuanya Dilaknat oleh Rasulullah M] 



Daripada Jabir beliau berkata: 

“Rasulullah i§ melaknat pemakan riba, pemberi riba, 
penulis/ pencatat riba dan dua orang saksi bagi riba.” 

Dan Baginda bersabda: “Mereka semua adalah sama.” 

(Imam) Muslim telah meriwayatkan hadith ini. 

Ulasan: 

Laknat bermaksud: 

“Pengusiran / penghalauan daripada rahmat Allah fg dan 
Rasulullah M” 

(2) [Kaedah Berjual-beli Bagi Harta Ribawi] 



Daripada 'Ubadah Ibn al-Samit beliau berkata: Rasulullah 
bersabda: 


“(Apabila kamu menjual) Emas dengan emas, perak dengan 
perak, gandum dengan gandum, barli dengan barli, tamar 
dengan tamar, garam dengan garam, (maka hendaklah jual- 
beli tersebut dilakukan secara) misal dengan misal, sama 
dengan sama, lani dengan lani. 

Maka apabila jenis-jenis harta ini berbeza, maka jual-belilah 
ia sepertimana kamu kehendaki sekiranya ia dilakukan 
secara lani dengan lani.” 

(Imam) Muslim telah meriwayatkan hadith ini. 

Ulasan: 

Jadual berikut menerangkan syarat jual-beli bagi semua harta 

ribawi 1 yang disebut ( mantuq / mansus ) di dalam hadith di atas. 


1 Harta ribawi : Harta yang tertakluk kepada undang-undang pengharaman 
riba di dalam Islam. 

Kategori 


Jenis I 

Jenis II 


Item 

Emas 

Perak 

Gandum 

Barli 

Tamar 

Garam 

Jenis I 

Emas 

2 

1 

0 

0 

0 

0 


Perak 

1 

2 

0 

0 

0 

0 

Jenis II 

Gandum 

0 

0 

2 

1 

1 

1 


Barli 

0 

0 

1 

2 

1 

1 


Tamar 

0 

0 

1 

1 

2 

1 


Garam 

0 

0 

1 

1 

1 

2 


Maksud nombor-nombor di atas: 


2 

Dua syarat: (i) Tamathul: Kuantiti yang sama (walaupun 

berbeza kualiti), (ii) Taqabud: Penyerahan kedua-dua harta 
ribawi secara lani (di dalam majlis akad). 

1 

Satu syarat sahaja: (i) Taqabud: Penyerahan kedua-dua harta 

ribawi secara lani (di dalam majlis akad). 

0 

Kedua-dua tamathul dan taqabud tidak disyaratkan. 


Formula Mudah: 


Jenis sama, item sama 

JI, Emas = JI, Emas 

J II, Tamar = JII, Tamar 

= 2 

Jenis sama, item berbeza 

JI, Emas = JI, Perak 

JII, Tamar = J II, Barli 

= 1 

Dua jenis berbeza 

JI, Emas = JII, Tamar 

JI, Perak = JII, Barli 

= 0 

Hikmah: 


Kategori 


Jenis I 

Jenis II 


Item 

Emas Perak 

Gandum Barli Tamar Garam 

Jenis I 

Emas 

JUAL BELI 

WANG: 

Dikawal ketat 

JUAL BELI NORMAL: 

Dimudahkan 

Perak 

Jenis II 

Gandum 

JUAL BELI 

NORMAL: 

Dimudahkan 

JUAL BELI BARTER 

(MAKANAN): 

Tidak digalakkan 

Barli 

Tamar 

Garam 


Para ulama’ berbeza pandangan tentang ‘illah harta ribawi seperti 
berikut: 



Kategori I (Emas & 
Perak) 

Kategori II (Gandum, 
Barli, Tamar & Garam) 

Hanafiyyah 

Semua harta yang dijual 
secara timbangan 

(mawzun) 

Semua harta yang dijual- 
beli secara sukatan 
( makil) 

Malikiyyah 

Naqdiyyah / 

Thamaniyyah 

Makanan (kjtiyat, islah 
al-iqtiyat & iddikhar) 

Shafi c iyyah 

Naqdan: Duit Emas dan 
Perak, tidak termasuk 
Fulus 

Makanan ( iqtiyat , 

tafakkuh & tadawi) 

Hanabilah 

C zahir al- 

madhhab ) 

Semua harta yang dijual 
secara timbangan 

(mawzun) 

Semua harta yang dijual- 
beli secara sukatan 
( makil) 

Zahiriyyah 

Hanya emas dan perak 

Hanya gandum, barli, 
tamar, garam dan anggur 
kering. 

(3) [Larangan Riba al-Fadl di dalam Jual-beli 
Harta Ribawi] 



Daripada Abu Sa c id al-Khudri beliau berkata: Rasulullah 
bersabda: 


“(Apabila kamu menjual) Emas dengan emas, perak dengan 
perak, gandum dengan gandum, barli dengan barli, tamar 
dengan tamar, garam dengan garam, (maka hendaklah jual- 
beli tersebut dilakukan secara) misal dengan misal, lani 
dengan lani. 

Maka barangsiapa yang menambah atau meminta tambahan, 
sesungguhnya dia telah melakukan riba’. Orang yang 
mengambil (riba) dan orang yang memberi (riba) adalah 
sama padanya (perbuatan riba’).” 

(Imam) Muslim telah meriwayatkan hadith ini. 

(4) [Larangan Riba al-Nasi’ah di dalam Jual-beli 
Harta Ribawi] 



Daripada Abu Sa c id al-Khudri juga, beliau berkata: Rasulullah 
bersabda: 


“Janganlah kamu jual-beli emas dengan emas melainkan 
misal dengan misal, dan janganlah kamu menambah 
sebahagiannya ke atas sebahagian yang lain, dan janganlah 
kamu jual-beli perak dengan perak melainkan misal dengan 
misal, dan janganlah kamu menambah sebahagiannya ke 
atas sebahagian yang lain, dan janganlah jual-beli sesuatu 
daripadanya yang ghaib (tiada dalam majlis akad) dengan 
yang lani.” 


Muttafaq c alayh [(Imam) al-Bukhari dan (Imam) Muslim telah 
meriwayatkan hadith ini]. 



Dan di dalam riwayat yang lain, (lafaznya berbunyi): 

“Janganlah kamu menjual emas dengan emas, dan perak 
dengan perak, melainkan dengan dua timbangan yang sama, 
misal dengan misal, sama dengan sama.” 



“Tushiffu” bermakna: kamu menambah. 

( 5 ) [Makanan adalah Harta Ribawi] 



Daripada Ma c mar Ibn Abdullah beliau berkata: Saya pernah 
mendengar Rasulullah ft bersabda: 


“(Jual-beli) makanan dengan dengan makanan perlulah 
dilakukan secara misal dengan misal.” 

(Imam) Muslim telah meriwayatkan hadith ini. 

Ulasan: 

1. Hadith ini menjadi dalil bagi ulama’ mazhab al-Shafi c i yang 
menjadikannya sebagai tafsiran 'illah bagi empat harta ribawi yang 

disebut di dalam hadith yang ke-2 dan ke-3 iaitu gandum, barli, 
tamar dan garam. Hadith ini menyebut makanan secara umum 
( kulli ), manakala hadith ke-2 dan ke-3 sebelum ini menyebut 
empat makanan tersebut sebagai sebahagian (juz’i ). 


32 





2. Sifat umum yang disebut di dalam hadith ini iaitu “makanan” 
dijadikan 'illah harta ribawi oleh mazhab al-Shafi c i. Ini adalah 
merupakan tafsiran hadith dengan hadith. 

3. Makanan di sisi mazhab Shafie merangkumi setiap yang 
dimakan sebagai iqtiyat (makanan asas), tafakkuh (merasa enak 
seperti buah-buahan), atau tadawi (tujuan berubat). 

(6) [Riba Jual-Beli] 



Daripada c Umar beliau berkata: Rasulullah M bersabda: 


“(Jual-beli) emas dengan emas adalah riba melainkan sama 
dengan sama; perak dengan perak adalah riba melainkan 
sama dengan sama; gandum dengan gandum adalah riba 
melainkan sama dengan sama; barli dengan barli adalah riba 
melainkan sama dengan sama; tamar dengan tamar adalah 
riba melainkan sama dengan sama.” 

Muttafaq c alayh [(Imam) al-Bukhari dan (Imam) Muslim telah 
meriwayatkan hadith ini]. 

4 <.,h il 

Al-Wariq itu adalah perak. 

(7) [Rasulullah M Melarang Jual-Beli Tamar 
dengan Tamar Jika Berlaku Riba al-Buyu dan 
Menggalakkan Jual-Beli Biasa] 



Daripada Abu Sa c id al-Khudri 4& dan Abu Hurayrah mereka 
berdua meriwayatkan bahawa: 


“Sesungguhnya Rasulullah M telah melantik seorang lelaki 
sebagai amilnya di Khaybar. Lelaki itu pun datang kepada 
Baginda membawa tamar yang bermutu tinggi. Maka 
Rasulullah i§ pun bersabda kepadanya: Adakah semua buah 
tamar Khaybar seperti ini?. Dia menjawab: Tidak, demi 
Allah, wahai Rasulullah, kami mengambil satu gantang 
daripada tamar jenis ini dengan menukarkannya dengan dua 
gantang jenis yang lain, dan dua gantang jenis ini dengan 
tiga gantang jenis yang lain. 

Maka Rasulullah M pun bersabda: Jangan kamu lakukannya 
lagi. Juallah kelompok tamar biasa tersebut dengan dirham, 

kemudian belilah tamar yang bermutu tinggi dengan dirham 
yang diperolehi tersebut. 

Dan Baginda M menyatakan perkara yang sama bagi (harta 
ribawi ) yang dijual secara timbangan.” 

Muttafaq c alayh [(Imam) al-Bukhari dan (Imam) Muslim telah 
meriwayatkan hadith ini]. 

(8) [Rasulullah M Melarang Bila Daripada Jual- 
Beli Tamar Secara Barter Jika Berlaku Riba al- 
Buyu] 



Daripada Abu Sa c id al-Khudri A, beliau berkata: 


“Bilal telah datang kepada Nabi M dengan tamar barni 

(sejenis tamar bermutu tinggi yang berbentuk bulat 
berwarna merah dengan sedikit warna kekuningan). Maka 
Rasulullah % bersabda kepadanya: Dari mana tamar ini?. 
Bilal berkata: Kami mempunya tamar yang kurang 

bermutu, lalu saya menjualnya sebanyak dua gantang 
dengan satu gantang tamar ( barni ) untuk kami 
memberikannya kepada Nabi i§. 

Maka di ketika itu, Nabi ft pun bersabda: Aduh, aduh. Itu 
adalah hakikat riba, hakikat riba. Janganlah kamu 
lakukannya. Akan tetapi, sekiranya kamu ingin membelinya, 
maka juallah tamar kurang bermutu dengan jual-beli biasa 
yang lain, kemudian belilah ia (tamar barni tersebut) 
dengannya (duit yang diperolehi tersebut).” 

Muttafaq c alayh [(Imam) al-Bukhari dan (Imam) Muslim telah 
meriwayatkan hadith ini]. 

(9) [Larangan Jual-Beli Barter Bagi Tamar Yang 
Tidak Diketahui Sukatannya] 



Daripada Jabir 4*, beliau berkata: 


“Rasulullah M melarang jual-beli satu pukal daripada buah 
tamar yang tidak diketahui sukatannya dengan satu sukatan 
yang dinyatakan (diketahui) sukatannya daripada tamar 
(yang lain).” 

(Imam) Muslim telah meriwayatkan hadith ini. 


(10) [Rasulullah M Mengajarkan Kaedah Shariat 
Berkenaan Jual-Beli Emas dengan Emas] 



Daripada Fudalah Ibn 'Ubayd 4 ®, beliau berkata: 


“Saya telah membeli sebuah rantai dengan harga dua belas 
(12) dinar pada hari Khaybar, padanya ada emas dan 
pengikat. Maka saya pun memisahkan emas tersebut dari 
pengikatnya dan saya mendapati emas yang terdapat 
padanya lebih banyak daripada dua belas (12) dinar, dan 
saya memberitahu perkara ini kepada Nabi H. 

Baginda bersabda: Ia tidak boleh dijual (dengan emas atau 
dinar yang lain) sehinggalah dipisahkan (di antara emas dan 
pengikat tersebut).” 

(Imam) Muslim telah meriwayatkan hadith ini. 

(li) [Zaman Riba’ Berleluasa Di Atas Muka Bumi 
Akan Tiba] 2 



Daripada Abu Hurayrah beliau meriwayatkan dari Rasulullah 
bahawa sesungguhnya Baginda telah bersabda: 


“Pasti akan datang satu masa kepada seluruh manusia, tidak 
ada seorang pun dari kalangan mereka melainkan dia telah 
memakan harta riba. 

Dan sekiranya dia tidak memakannya, pasti dia akan terkena 
sebahagian dari asapnya” dan diriwayatkan juga “daripada 
debunya.” 

Imam Ahmad, (Imam) Abu Dawud, (Imam) al-Nasa I dan (Imam) 
Ibnu Majah telah meriwayatkan hadith ini. 


2 Penterjemah: Zaman kita ini adalah bukti yang amat ketara bagi manitestasi 
hadith ini. Sistem kewangan dan perbankan moden konvensional serta 
institusi kredit yang berasaskan riba’ sama ada dalam bentuk deposit, 
pelaburan dan pembiayaan serta pembayaran menjadi komponen asas di 
dalam sistem ekonomi di mana hampir semua orang terbbat di dalamnya 
termasuk masyarakat Islam yang ramai. Sistem riba berlaku di semua 
peringkat sama ada antara negara di peringkat antarabangsa, hutang dan 
pembiayaan sesama kerajaan pusat dan negeri, negeri dengan negeri yang 
lain, bahkan di peringkat yang sangat mikro. Semoga Allah H memelihara kita 
dan memaatkan kita. Namun begitu, kita wajib berusaha untuk berubah ke 
arah sistem kewangan dan ekonomi Islam sebaik yang kita mampu. 

(12) [Rasulullah M Melarang Jual-Beli Tamar 
Kering dan Tamar Basah Secara Barter] 



Daripada Sa c d Ibn Abu Waqqas ■#, beliau berkata: 


“Saya telah mendengar Rasulullah M ditanya tentang jual- 
beli tamar kering dengan tamar basah. Maka Baginda 
bersabda: Bukankah tamar basah itu berkurangan (beratnya) 
apabila ia menjadi kering?. Mereka (para sahabat <#>) 
berkata: Ya. Maka Baginda pun melarangnya daripada jual- 
beli tersebut.” 

(Imam) Malik, (Imam) al-Tirmidhi, (Imam) Abu Dawud, (Imam) 
al-Nasa i dan (Imam) Ibnu Majah telah meriwayatkan hadith ini. 

Ulasan: 

Hadith ini menunjukkan bahawa kekeringan atau kelembapan 
harta ribawi diambil kira di dalam syarat al-mumathalah (kuantiti 
yang sama). 

(13) [Larangan Jual-Belia Haiwan dengan Haiwan 
Secara Tangguh] 



Daripada Samurah Ibn Jundub beliau meriwayatkan bahawa: 


“Sesungguhnya Nabi M melarang daripada jual-beli haiwan 
dengan haiwan secara tangguh.” 

(Imam) al-Tirmidhi, (Imam) Abu Dawud, (Imam) al-Nasa 5 i, 
(Imam) Ibn Majah dan (Imam) al-Darimi telah meriwayatkan 
hadith ini. 

Ulasan: 

Hadith ini dilihat bertentangan dengan penjelasan para ulama’ 
bahawa haiwan bukanlah termasuk di dalam kategori harta ribawi. 
Sebahagian ulama’ menyatakan riwayat ini tidak muktamad dan 
berbeza dengan amalan para Sahabat Sebahagian ulama’ pula 
mentatsirkan bahawa ia merujuk kepada larangan jual-beli haiwan 
yang tidak dimiliki oleh seseorang (Ibn Qutaybah - Ta c wil 
Mukhtalat al-Hadith). 

(14) [Larangan Jual-Beli Haiwan dengan Daging] 



Daripada Sa c id Ibn al-Musayyib/ al-Musayyab, beliau 
meriwayatkan secara mursal bahawa: 


“Sesungguhnya Rasulullah "M melarang jual-beli daging 
dengan haiwan.” 

Sa c id (Ibn al-Musayyib/ al-Musayyab) telah berkata: Ia 
adalah daripada judi orang Jahiliyyah. 

(Imam) al-Baghawi telah meriwayatkannya di dalam “Sharh al- 
Sunnah”. 

(15) [Riba adalah Penangguhan - Sekiranya 
Kategori Harta Ribawi adalah Sama] 



Daripada Usamah Ibn Zayd - semoga Allah meredai mereka 
berdua beliau meriwayatkan bahawa sesungguhnya Nabi M 
bersabda: 


“Riba itu berlaku dalam penangguhan.” 

Dan di dalam satu riwayat yang lain: 

“Tidak ada riba sekiranya penyerahan dilakukan secara 
tangan dengan tangan iaitu secara lani.” 

Muttafaq c alayh [(Imam) al-Bukhari dan (Imam) Muslim telah 
meriwayatkan hadith ini] 

Ulasan: 

Hadith ini merujuk kepada pertukaran dua harta ribawi yang 
berbeza di dalam jenis yang sama seperti pertukaran emas dengan 
perak, atau gandum dengan garam. Hanya satu syarat sahaja yang 
perlu dipatuhi iaitu al-taqabud (penyerahan kedua-dua barang 
pertukaran secara lani di dalam majlis akad). 

(16) [Satu Dirham Riba Lebih Berat daripada Tiga 
Puluh Enam (36) Zina] 



Daripada Abdullah3 Ibn Hanzalah4 A& “Orang yang dimandikan 
oleh para malaikat”, beliau berkata: Rasulullah i§ 


“Satu dirham riba yang dimakan oleh seseorang dalam 
keadaan dia mengetahuinya adalah lebih dahsyat daripada 
tiga puluh enam ( 36 ) zina.” 


Hadith ini telah diriwayatkan oleh al-Imam Ahmad dan al- 
Daruqutni. 



Dan al-Bayhaqi telah meriwayatkannya di dalam “Shu c ab al-Iman” 
daripada ( c Abdullah 4&) Ibn Abbas dan beliau menambah: 


3 Abdullah Ibn Hanzalah 4* adalah tergolong dari kalangan sighar al- 
sahabah. Beliau sempat melihat Rasulullah M melakukan Tawaf di Masjidil 
Haram dengan menaiki unta. Beliau wafat pada tahun 63 Hijrah. 

4 Hanzalah Ibn Abu ‘Amir 4= adalah salah seorang daripada sahabat 
Rasulullah if daripada Bani Dabi c ah, kaum Aws dari kalangan kaum Ansar. 
Beliau menyertai peperangan Uhud (tahun 3 Hijrah) setelah mendengar 
panggilan jihad sedangkan beliau masih dalam keadaan berjunub. Beliau 
telah syahid dibunuh dalam peperangan tersebut oleh Shadad Ibn al-Aswad 
al-Laythi dan Abu Sulyan Ibn Harb. Rasulullah M telah memberitahu bahawa 
para malaikat telah memandikan jenazah beliau. Sejak itu, beliau dikenali 
sebagai “Ghasil al-Malaikah” yang bermaksud “Orang yang dimandikan oleh 
para mala’ikat.” 

“Barangsiapa yang tumbuh dagingnya daripada harta yang 
haram, maka api neraka adalah lebih layak untuknya.” 

(17) [Riba Mempunyai Tujuh Puluh (70) Tingkatan 
Dosa] 



Daripada Abu Hurayrah beliau berkata: Rasulullah i§ bersabda: 


“Riba itu mempunyai tujuh puluh (70) dosa; riba yang paling 
ringan adalah seperti perbuatan seorang lelaki mengahwini/ 
menyetubuhi ibunya.” 

(Imam) al-Bayhaqi - dalam “Shuab al-Iman” dan (Imam) Ibn 
Majah telah meriwayatkan hadith ini. 

(18) [Riba Membawa kepada Kemiskinan dan 
Kekurangan] 



Daripada (Abdullah) Ibnu Mas c ud beliau meriwayatkan 


bahawa sesungguhnya Nabi H bersabda: 

“Riba itu, walau sebanyak mana pun, pasti kesudahannya 
(akibatnya) itu akan menjadi sedikit/kurang.” 

Imam Ahmad, (Imam) Ibnu Majah dan (Imam) al-Bayhaqi di 
dalam “Shuab al-Iman” telah meriwayatkan hadith ini. 

(19) [Para Pemakan Riba Mempunyai Perut Yang 
Besar Dan Dipenuhi Ular] 



Daripada Abu Hurayrah beliau berkata: Rasulullah H bersabda: 


“Pada malam al-Isra’ (dan al-Mi c raj), saya telah mendatangi 
satu kaum, perut-perut mereka adalah seumpama rumah- 
rumah, di dalamnya terdapat banyak ular yang dapat dilihat 
dari luar perut mereka. 

Maka saya bersabda: Siapakah mereka itu, wahai Jibra’il?. 
Beliau menjawab: Mereka adalah para pemakan riba’.” 

Imam Ahmad dan (Imam) Ibn Majah telah meriwayatkan hadith 
ini. 

(20) [Rasulullah M Melaknat Orang Yang Terlibat 
dengan Riba’] 



Daripada Saidina c Ali beliau meriwayatkan bahawa 

sesungguhnya beliau telah mendengar: 


“Rasulullah M telah melaknat pemakan riba’, pemberi riba’, 
penulis/ pencata riba’, orang yang menahan (tidak 
membayar) zakat; dan Baginda juga melarang daripada 
amalan meratapi orang yang telah meninggal dunia.” 

(Imam) al-Nasa’i telah meriwayatkan hadith ini. 

Ulasan: 

Al-Nawh atau al-Niyahah adalah amalan Jahiliyyah di mana 
peratap-peratap ( al-naihah ) akan menangis sambil menjerit-jerit 
dan menyebut kebaikan si mati. Ia juga sering diiringi dengan 
perbuatan memukul dada atau badan atau mengoyakkan baju. 

(21) [Hukum Mengambil Manfaat Daripada 
Peminjam/ Penghutang] 



Daripada Anas (Ibn Malik) beliau berkata: Rasulullah 
bersabda: 


“Apabila salah seorang daripada kamu memberi suatu 
pinjaman kepada seseorang, lalu dia (si peminjam) 
menghadiahkan sesuatu kepadanya atau membawanya ke 
atas tunggangannya, maka hendaklah dia tidak 
menunggangnya dan mengambilnya, melainkan jika ia 
adalah suatu yang telah biasa berlaku di antara mereka 
berdua sebelum itu.” 

(Imam) Ibnu Majah dan (Imam) al-Bayhaqi telah meriwayatkan 

hadithinididalam Shuab al-Iman. 



Dan Imam al-Bukhari telah meriwayatkan di dalam kitabnya al- 
Tarikh al-Kabir, daripada Nabi M bahawa Baginda bersabda: 


“Apabila seseorang daripada kamu memberi pinjaman 
kepada seorang yang lain, maka hendaklah dia tidak 
mengambil hadiah daripadanya.” 

(22) [Riba’ adalah di antara Tujuh (7) Dosa Besar 
Yang Membawa Kemusnahan] 



Daripada Abu Hurayrah £>, beliau meriwayatkan daripada Nabi 


bahawa Baginda bersabda: 

“Jauhilah tujuh perkara yang memusnahkan (agama). 

Mereka (para sahabat 4§0 berkata: Wahai Rasulullah, apakah 
perkara-perkara tersebut? 

Bagind bersabda: (i) Menyekutukan Allah/ Melakukan syirik 
terhadap Allah, (ii) Sihir, (iii) Membunuh nyawa yang 
diharamkan oleh Allah melainkan dengan kebenaran 
(daripada Shariat), (iv) Memakan riba’, (v) Memakan harta 
anak yatim, (vi) Berpaling (melarikan diri saf tentera) pada 
hari umat Islam bertemu dengan musuh mereka di medan 
perang, (vii) Membuat pertuduhan zina terhadap perempuan 
yang menjaga maruah, beriman, dan tidak berkeinginan 
kepada maksiat.” 

al-Shaykhan (Imam al-Bukhari dan Imam Muslim), (Imam) Abu 
Dawud dan (Imam) al-Nasa c I telah meriwayatkan hadith ini. 

Al-Mubiqat bermaksud perkara-perkara yang menghancurkan 
(agama). 


(23) [Pemandangan Malam Isra’ dan Mi’raj: 
Pemakan Riba’ Di Dalam Sungai Darah Dan 
Dibaling Batu ke Mulutnya Apabila Dia Mahu 
Keluar Daripadanya] 



Daripada Samurah Ibn Jundub beliau berkata: Nabi 
bersabda: 


“Pada malam tersebut (al-Isra’ wa al-Miraj) saya telah 

melihat dua orang lelaki datang kepada saya dan kemudian 
mereka berdua membawa saya ke tanah yang suci (Bayt al- 
Maqdis). Lalu, kami semua bertolak sehinggalah kami 
mendatangi sebuah sungai daripada darah, dan di dalamnya 
ada seorang lelaki yang sedang berdiri. Dan di tengah-tengah 
sungai tersebut ada seorang lelaki yang terdapat batu di 

hadapannya. Lelaki yang berada di dalam sungai tersebut 
pun mara dan mahu keluar dari sungai tersebut, lalu lelaki 
yang lain melontarnya dengan batu ke mulutnya dan 
menyebabkan lelaki tersebut kembali ke tempatnya yang 
asal. 

Dan setiap kali lelaki tersebut mara untuk keluar dari sungai 
tersebut, lelaki yang lain akan melontar ke mulutnya dengan 
batu, dan dia kembali ke tempatnya yang asal. 

Maka saya bersabda: Siapakah si lelaki ini yang saya lihatnya 
berada di dalam sungai tu?. Beliau menjawab: Si pemakan 
riba’.” 

(Imam) al-Bukhari telah meriwayatkan hadith ini secara ringkas di 
dalam Kitab al-Buyu (Kitab Jual-Beli) dan beliau 
meriwayatkannya di dalam (kitab) Tark al-Solah (Meninggalkan 
Solat) dengan panjang. 

(24) [Pemakan dan Pemberi Riba’ Dilaknat oleh 
Rasulullah M\ 



Daripada ‘Awn Ibn Abu Juhayfah beliau meriwayatkan 


daripada bapanya (Abu Juhayfah m), bahawa beliau berkata: 

“Rasulullah i§ melaknat pelukis tatu (di badan) dan 
pelanggannya, pemakan riba dan pemberi riba, dan Baginda 
melarang daripada harga (ju a l"beli) anjing, hasil usaha 
pelacuran, dan Baginda melaknat orang-orang yang 
mengukir (patung).” 

(Imam) al-Bukhari dan (Imam) Abu Dawud telah meriwayatkan 
hadith ini. 

(25) [Semua Pihak Yang Terlibat Dengan Riba 
adalah Dilaknat Melalui Lisan Rasulullah fg] 



Daripada (Abdullah) Ibn Mas c ud beliau berkata: 


“Pemakan riba, pemberinya, kedua-dua orang saksinya, 
kedua-dua pencatatnya, sekiranya mereka mengetahui 
tentangnya; dan pelukis tatu dan pelanggannya yang 
mahukan kecantikan; dan orang yang melewatkan bayaran 
zakat; dan seorang yang murtad dari kalangan orang Arab 
selepas Hijrah: kesemua mereka dilaknat di atas lisan (Nabi) 
Muhammad ft (yang mulia).” 

Imam Ahmad, (Imam) Abu Ya c la, (Imam) Ibn Khuzaymah di 
dalam “Sahih”nya dan (Imam) Ibn Hibban di dalam “Sahih”nya 
telah meriwayatkan hadith ini. 



Dan makna “Miu/"”nya adalah orang yang melewatkannya. 

(26) [Pemakan Riba’ Berhak Dihalang Dari 
Memasuki Syurga] 



Daripada Abu Hurayrah beliau meriwayatkan bahawa Nabi 
bersabda: 


“Empat orang yang Allah berhak untuk tidak memasukkan 
mereka ke dalam syurga dan tidak memberi mereka merasai 
nikmatnya: (i) Penagih arak, (ii) Pemakan riba, (iii) Pemakan 
harta anak yatim tanpa hak, dan (iv) Penderhaka kepada dua 
orang tua.” 

(Imam) al-Hakim telah meriwayatkan hadith ini dan beliau 
berkata: Sanadnya adalah sahih. 

(27) [Riba dan Syirik Mempunyai Lebih Daripada 
Tujuh Puluh Lebih Pintu] 



Daripada Abdullah Ibn Mas c ud beliau meriwayatkan bahawa 
sesungguhnya Nabi M bersabda: 


“Riba itu mempunyai tujuh puluh lebih 5 buah pintu, dan 
begitu juga syirik, (ia mempunyai tujuh puluh lebih pintu).” 

(Imam) al-Bazzar dan (Imam) Ibn Majah telah meriwayatkan 
hadith ini dengan sanada yang sahih. 

« « ^ ^ ^ j o Y 

Xqju\ ilj Lo : 

(1 )j ^JL*Jlj o^JL^Jl jA [-\JL*Jl]j) 6 1 4^/?) Ja^v^Jl ^_>t*il 

Al-Bid c itu adalah apa yang lebih daripada satu c aqd. 


s Al-Bid' itu adalah merujuk kepada bilangan di antara tiga (3) dan sembilan 
(9) dalam bilangan (AiJl j ^Jji j gj^l jj u). 

(28) [Satu Dirham Riba Adalah Lebih Berat Dari 
Tiga Puluh Enam (36) Penzinaan] 



“Rasulullah M pernah berkhutbah kepada kami di mana 
Baginda menyebut tentang riba dan menggambarkannya 
sebagai perkara yang besar/ serius, dan Baginda bersabda: 

“Sesungguhnya satu dirham daripada riba’ yang 
dihasilkan/diperolehi oleh seorang lelaki adalah lebih besar 
dosanya di sisi Allah berbanding dengan tiga puluh enam 
(36) penzinaan yang dilakukan oleh lelaki tersebut. Dan 
sesungguhnya riba yang paling besar adalah maruah seorang 
lelaki Muslim.” 

(Imam) al-Bayhaqi dan (Imam) Ibn Abi al-Dunya di dalam kitab 
“Dhamm al-Ghlbah” (Celaan Terhadap Mengumpat) telah 
meriwayatkan hadith ini. 

Ulasan: 

1. Satu dirham adalah merujuk kepada 1 keping duit perak yang 
dikeluarkan oleh kerajaan Sassanid Parsi pada zaman Rasulullah M 


54 




yang digunakan oleh kaum Quraysh sebagai mata wang utama 
mereka. Ia mempunyai berat sebanyak 2.975 gram sekeping. 

2. Harga semasa 1 dirham dalam RM adalah RM6.99 


Harga semasa 1 Dirham: 

Harga Perak Tulin 1 gram * 2.975 = 


RM2.35 * 2.975 = RM6.99 


3. Faedah Tambahan: Pengiraan Nisab dan Kadar Zakat Dinar dan 
Dirham 


Nisab Dinar = 20 Dinar 

Nisab Zakat Dirham = 200 


Dirham 

1 Dinar = 4.25 gram emas 22k 

1 Dirham = 2.975 gram perak 

24k 

Kadar Zakat: 2.5% = 0.25 Dinar 

Kadar Zakat = 2.5% = 5 Dirham 

Harga semas 1 gram emas 22k = 

Harga semasa 1 gram perak 

RM182 

tulin 24k= RM2.35 

Kadar Nisab Dinar dalam RM = 

Kadar Nisab Perak dalam RM = 

4-25 X 20 X RMl82 igram/emas22k = 

2.975 x 200 x RM2.35 


igram/peraktulin24k = 

85 gram x RM182 = 

595 x RM2.35 = 

RMi.5,470 

RMl,398.25 

Kadar zakat Dinar dalam RM: 

Kadar zakat Driham dalam RM: 

2.5% x RMi5,470 = 

2.5% x RMi,398.25 = 

RM386.75 

RM34 .q 6 


Pada zaman Rasulullah M, nilai 20 Dinar adalah bersamaan 200 
Dirham kerana 1 Dinar bersamaan 10 Dirham. Namun begitu, nilai 
emas dan perak di dalam RM pada hari ini sangat jauh berbeza. 
Manakah satu yang paling layak menjadi kadar nisab zakat? 

Mazhab Shafie menetapkan bahawa Nisab Dinar adalah asas nisab 
zakat jika nilai nisab emas dan perak berbeza. 


(29) [Riba’ itu Mempunyai Tujuh Puluh Dua (72) 
Pintu] 


!]|li 4ju1 (Jlj 4jL)1 J£>j iwJjlP Jjdl 

s " * ' ' ' * 

Siia^i ujji Jj\j j4-jJi jiii jL uull cUu jj^j jili ujii)) 

((j j4-jJ' 

J Pj ^J J^j <ji 'J* tyh °oi j jljijl ol jj 


Daripada al-Bara’ Ibn c Azib beliau berkata: Rasulullah 
bersabda: 


“Riba itu mempunyai tujuh puluh dua (72) pintu. Pintunya 
yang paling rendah adalah seperti seorang lelaki yang 
mendatangi (menyetubuhi) ibunya sendiri, dan riba yang 
paling tinggi adalah seorang lelaki yang memanjangkan 
lidahnya (dengan umpatan/ fitnah/ penghinaan) ke atas 
maruah saudaranya.” 

(Imam) al-Tabarani telah meriwayatkan hadith ini di dalam al- 
Mu jam al-Aswat, daripada riwayat c Umar Ibn Rashid, dan beliau 
telah dihukumkan thiqah. 6 

Ulasan: 


6 Walaupun beliau banyak dikritik sebagai perawi yang da’if, namun Imam al- 
Tirmidhi dan Imam Ibn Majah meriwayatkan hadith beliau. 

Hadith ini mempunyai shawahid dari al-Hakim dengan sanad yang 
sahih. 

(30) [Riba’ itu Mempunyai Tujuh Puluh (70) 
Dosa/ Kesalahan] 



Daripada Abu Hurayrah beliau berkata: Rasulullah i§ bersabda: 


“Riba itu mempunyai tujuh puluh (70) dosa/ kesalahan. 
(Riba) yang paling ringan adalah seorang lelaki yang 
bernikah/ menyetubuhi ibunya sendiri.” 


(Imam) Ibnu Majah dam (Imam) al-Bayhaqi telah meriwayatkan 
hadith ini, dan kedua-duanya daripada Abu Ma c shar, dan dia juga 
telah dihukum thiqah (oleh sebahagian ulama’ hadith). 



Dan makna bagi al-Hub adalah dosa. 

(31) [Zina dan Riba Yang Berleluasi Menjadi 
Sebab Bagi Azab Allah] 



: jli \^fs 4)1 Jaj jjts- JS 

«s s s 

: <• * b" 2 jl |»-L 41 j aAp ^ll ^ Lj~»j )) 


((4)1 LLIJlp U-U>L 1 ^jj-l t Ijy (J \jp\j Uyil lil 


: Jt5 j ^.^U-I el jj 


Daripada Abdullah Ibn 'Abbas J>j), beliau berkata: 


“Rasulullah ft melarang buah-buahan dijual sehinggalah ia 
boleh dimakan. 

Dan Baginda bersabda: Apabila zahirnya (berleluasa) zina 
dan riba di dalam sebuah kampung, maka sesungguhnya 
mereka (penduduk kampung tersebut) telah menghalalkan 
azab Allah untuk menimpa mereka.” 

(Imam) al-Hakim telah meriwayatkan hadith ini dan beliau 
berkata: Sanadnya sahih. 

(32) [Zina dan Riba Yang Zahir Menjadi Sebab 
Bagi Azab Allah] 



Daripada ('Abdullah) Ibn Masud beliau meriwayatkan 
daripada Nabi ft bahawa Baginda bersabda: 

“Tidak zahir (berleluasa) zina dan riba di dalam satu kaum 
melainkan mereka (kaum tersebut) telah menghalalkan azab 
Allah untuk menimpa mereka.” 

(Imam) Abu Ya c la telah meriwayatkan hadith ini dengan sanad 
yang baik. 

( 33 ) [Riba’ Menjadi Sebab Bagi Azab Kemarau] 



Daripada 'Amr Ibn al- c As 4*, beliau berkata: Saya telah mendengar 
Rasulullah M bersabda: 


“Tidak ada satu kaum pun yang telah zahir pada mereka 
amalan riba, melainkan mereka akan ditimpa kemarau; 

dan tidak ada satu kaum pun yang telah zahir pada mereka 
amalan rasuah, melainkan mereka akan ditimpa ketakutan.” 

(Imam) Ahmad telah meriwayatkan hadith ini. 



Al-Sanah adalah tahun kemarau/ kering kontang. 

(34) [Riba’, Zina dan Arak Akan Berleluasa 
Sebelum Kedatangan Hari Kiamat] 

Daripada Abdullah Ibn Masud 4 &, beliau meriwayatkan daripada 
Nabi M bahawa Baginda bersabda: 


“Sebelum dekatnya kedatangan Hari Kiamat: riba’, zina dan 
arak akan zahir berleluasa.” 

(Imam) al-Tabarani telah meriwayatkan hadith ini dan para 
perawinya adalah para perawi yang sahih. 

Ulasan: 


Riba yang 

berleluasa 

Kerosakan sistem ekonomi dan kewangan. 

Zina yang 

berleluasa 

Kerosakan maruah, keturunan dan 

masyarakat. 

Arak yang 

berleluasa 

Kerosakan sosial dan maksiat yang 
bermaharajalela. 


( 35 ) [Riba’ adalah Salah Satu Dari Dua Dosa Besar 
Yang Sukar Diampunkan] 

Daripada ‘Awf Ibn Malik 4 &, beliau berkata: Rasulullah M bersabda: 

“Berhati-hatilah kamu daripada dosa-dosa yang sukar untuk 
diampunkan: 

(i) al-Ghulul (Mengambil harta rampasan perang sebelum 
dibahagikan): Barangsiapa yang mengambil sesuatu 
daripada harta rampasan perang ( ghanimah ), maka dia akan 
datang pada Hari Kiamat dengan apa yang dia telah khianati; 
dan 


(ii) Pemakan riba: Barangsiapa yang memakan riba, dia akan 
dibangkitkan pada Hari Kiamat sebagai seorang gila yang 
berjalan terhuyung-hayang. Kemudian Baginda membaca 
(ayat al-Quran berikut): 




“Orang-orang yang memakan (mengambil) riba itu tidak 
dapat berdiri betul melainkan seperti berdirinya orang yang 
dirasuk Syaitan dengan terhuyung-hayang kerana sentuhan 
(Syaitan) itu.” [al-Baqarah:275] 


(Imam) al-Tabarani telah meriwayatkan hadith ini. 

Al-Ghulul bermaksud mengambil harta ghanimah (rampasan 
perang) sebelum pengagihannya (kepada mereka yang layak 
menerimanya). 

(36) [Pemakan Riba Akan Dibangkitkan Sebagai 
Orang Gila] 



Daripada Anas Ibn Malik beliau berkata: Rasulullah 


bersabda: 

“Pemakan riba’ akan datang pada Hari Kiamat adalam 
keadaan gila sambil menarik separuh dirinya. Kemudian 
beliau membaca (ayat al-Qur’an berikut): 



“Mereka (orang-orang yang memakan riba’) itu tidak dapat 
berdiri betul melainkan seperti berdirinya orang yang 
dirasuk Syaitan dengan terhuyung-hayang kerana sentuhan 
(Syaitan) itu.” [al-Baqarah:275]. 



Dan “al-mukhbil” itu adalah seorang yang gila. 

(37) [Ancaman Api Neraka Bagi Para Peniaga 
Wang Yang Melakukan Urusniaga Riba’] 



Daripada al-Qasim Ibn 'Abd al-Wahid al-Warraq, beliau berkata: 


Saya telah melihat Abdullah Ibn Abu Awfa di pasar di 
tempat pertukaran duit, dan beliau berkata: “Wahai seluruh 
saydrifah (para peniaga duit/ mata wang)! Terimalah berita 
gembira! 

Mereka berkata: Semoga Allah memberi kamu berita 
gembira dengan syurga! Apakah berita gembira yang engkau 
mahu beritahu kepada kami, wahai Abu Muhammad?. 

Beliau berkata: Rasulullah #§ bersabda: Terimalah berita 
gembira dengan api neraka (jika kamu melakukan perkara 
yang haram di dalam jual-beli). 

(Imam) al-Tabarani telah meriwayatkan hadith ini dengan sanad 
yang % (boleh diterima). 

(38) [Riba’ adalah Salah Satu Sebab Berlakunya 
Azab Allah § 1 ] 



Rasulullah M bahawa Baginda bersabda: 

“Demi (Allah) yang nyawaku di dalam kekuasaanNya, pasti 
akan ada beberapa manusia dari kalangan umatku yang 
bermalam dengan kesombongan, bermewah-mewahan, 
bermain-main serta melakukan perkara-perkara sia-sia. 

Kemudian, mereka memasuki waktu pagi dengan berubah 
menjadi monyet dan babi kerana mereka menghalalkan 
perkara-perkara yang haram, dan mereka mengambil 
penyanyi-penyanyi wanita, dan mereka meminum arak, dan 
mereka memakan riba, dan mereka memakai sutera.” 

(Imam) Abdullah Ibn al-Imam Ahmad telah meriwayatkan hadith 
ini di dalam Zawaidnya. 

(39) [Riba’ adalah Salah Satu Sebab Berlakunya 
Azab Allah §g] 



Daripada Abu Umamah beliau meriwayatkan daripada Nabi 
bahawa Baginda bersabda: 


“Akan ada satu kaum daripada umat ini yang tidur dalam 
keadaan mereka melampau dengan makanan, minuman, 
perkara sia-sia dan permainan, maka apabila mereka 
memasuki waktu pagi, mereka telah diubah menjadi kera 
dan babi. Dan pasti mereka ada ditimpa dengan 
penenggelaman bumi dan lontaran dari langit sehingga 
apabila orang ramai bangun di waktu pagi, mereka akan 
berkata: Pada malam tadi, telah berlaku penenggelaman 
bumi di keluarga fulan, dan telah berlaku penenggelaman 
bumi di rumah fulan. 

Dan pasti akan dilontarkan ke atas mereka batu-batu dari 
langit sepertimana dilontarkan ke atas kaum Lut, ke atas 
qabilah-qabilah mereka dan rumah-rumah mereka; dan pasti 
akan dihantarkan kepada mereka angin yang mandul (tidak 
ada kebaikan) yang memusnahkan kaum c Ad, qabilah- 

qabilah mereka dan rumah-rumah mereka - dengan sebab 
mereka meminum arak, memakai sutera, menggunakan 
penyanyi-penyanyi wanita, memakan riba’, memutuskan 
silaturrahim, [dan satu perkara lagi yang telah dilupai oleh 
Ja c far, salah seorang perawi hadith ini].” 


Imam Ahmad telah meriwayatkannya secara ringkas dan (Imam) 
al-Bayhaqi telah meriwayatkannya dan lafaz hadith ini adalah 
berdasarkan riwayatnya. 


^ 44 i * 



Al-Qaynat adalah penyanyi-penyanyi wanita, kata jamak bagi 
qaynah. 

(40) [Kemuliaan Seseorang Yang Bersih Hasil 
Usahanya Dari Riba] 



“Tiga golongan manusia yang akan berkata-kata dengan 
Allah Sk pada Hari Kiamat nanti (kerana keistimewaan dan 
ketinggian darjat mereka): 

(i) Seseorang yang tidak pernah berdebat/ bertelingkah 
dengan orang lain, dan 

(ii) seseorang yang tidak pernah berniat untuk melakukan 
zina, dan 

(iii) seseorang yang tidak pernah mencampurkan hasil 
usahanya dengan (pendapatan) riba’.” 

(Imam) Abu Nu c aym telah meriwayatkan hadith ini di dalam al- 

Hilyah (Hilyat al-Awliya ). 

jljJLl :il^l 

A/-Mzra’adalah perdebatan dan pertelingkahan. 

Penutup ( Khatimah ) 


( 4 _ < >—) 


[Nukilan dari Imam Malik — Tiga Jenis Pinjaman] 

Imam Malik telah meriwayatkan di dalam al-Muwatta c : Beliau 
berkata: Telah sampai kepada saya bahawa sesungguhnya ada 
seorang lelaki yang telah datang kepada Ibnu c Umar dan 
berkata: “Sesungguhnya saya telah memberi satu pinjaman dan 
saya telah mensyaratkan ke atas si peminjam agar membayar lebih 
daripada apa yang saya pinjamkan kepadanya.” Maka Abdullah 
Ibn c Umar berkata: Maka itu adalah ain riba’. 

Dia berkata: Maka dengan bagaimanakah engkau memerintahkan 
daku untuk melakukannya, wahai Abu Abd al-Rahman. 

Abdullah Ibn c Umar 4& pun berkata: “Pinjaman itu ada tiga bentuk. 
(i) Pinjaman yang engkau berikannya untuk mencari keredaan 
Allah, dan (ii) pinjaman yang engkau berikan untuk merelakan 
sahabatmu, dan (iii) pinjaman yang engkau berikan untuk 
mengambil harta kotor dengan harta yang baik, maka itu adalah 
riba.” 

Lelaki itu berkata: “Maka dengan bagaimanakah engkau 
perintahkan daku untuk melakukannya?” 

Kata Abdullah Ibn c Umar “Aku berpendapat engkau patut 
mengoyak kertas perjanjian riba’ tersebut. Sekiranya dia 
memberikanmu sepertimana jumlah yang telah engkau beri 
pinjam kepadanya, maka engkau terimalah. Dan sekiranya dia 

memberikanmu kurang daripada jumlah yang telah engkau beri 
pinjam kepadanya, maka ambillah ia dan engkau akan diberi 
ganjaran (oleh Allah H). Dan sekiranya dia memberikanmu lebih 
daripada jumlah yang telah engkau beri pinjam kepadanya dengan 
kerelaan hatinya, maka itu adalah satu kesyukuran (tanda terima 
kasih) daripadanya kepadamu, dan bagimu pahala selama mana 
engkau menunggu dia membayar hutangmu.” 

Dan saya telah menghurai perkara ini dengan lebih panjang di 
dalam kitab saya “Dalil al-Tujjar ila Akhlaq al-Akhyar” berkenaan 
kejian terhadap riba lebih daripada apa yang ada di sini. 

[Nukilan dari Imam Ibn Hajar al-Haytami - Dosa Riba 
adalah Dosa Besar & Isu Helah Berkaitan Riba di 
kalangan Fuqaha’] 

Saya juga telah membuat nukilan daripada kitab “al-Zawajir” oleh 
al-Imam Ibn Hajar (al-Haytami) dengan jumlah yang banyak dan 
mencukupi. Dan di antaranya ialah kata-kata beliau setelah beliau 
meriwayatkan hadith-hadith yang begitu banyak berkenaan 
pengharaman riba’ ini: 

“Dan dapat difahami daripada hadith-hadith terdahulu bahawa 
sesungguhnya pemakan riba’, pembayarnya, pencatatnya, 
saksinya, orang yang membuat urusannya, dan orang yang 
membantunya - kesemua mereka adalah orang-orang fasiq, dan 
setiap perkara yang ada padanya urusan riba’ adalah dosa besar. 
Sebahagian para imam kita telah menyatakannya dengan jelas 
berkenaan sebahagian perkara ini dan ia adalah sesuatu yang jelas 
lagi terang. Maka oleh sebab itulah, saya mengira kesemuanya 
adalah daripada dosa besar. 

Kemudian beliau berkata: 



“Perbuatan helah berkaitan riba dan selainnya: Dua orang imam 
(daripada empat mazhab fiqh utama) iaitu Imam Malik dan Imam 
Ahmad menyatakan bahawa ia adalah haram. 

Dan analogi terhadap dalilnya berdasarkan apa yang telah 
disebutkan menunjukkan bahawa mengambil riba secara helah 
adalah merupakan satu dosa besar di sisi mereka yang mengatakan 
haram melakukan helah berkaitannyanya, walaupun berlaku 
perbezaan pandangan berkenaan keharusannya. 

Dan (Imam) al-Shafi’i dan (Imam) Abu Hanifah - semoga Allah 
meredai mereka berdua - berpandangan bahawa helah berkaitan 
riba’ dan selainnya adalah harus. 

Para ulama’ kita berhujah tentang keharusannya berdasarkan 
riwayat sahih berkenaan amil Khaybar yang datang kepada Nabi ft 
dengan kurma jenis baik yang banyak. Maka Baginda bertanya: 
Adakah semua tamar Khaybar seperti ini?. Maka dia menjawab: 
Tidak, kami menjual tamar yang kurang elok ini sebanyak dua 
gantang dengan satu gantang kurma yang baik. Maka Rasulullah ft 
pun melarangnya daripada amalan tersebut dan Baginda 
mengajarkannya bahawa ia adalah riba’, dan kemudian Baginda 
mengajarkannya bagaimana untuk mencari jalan keluar (helah)7 


7 Ini adalah kerana di dalam hadith tersebut, Rasulullah it tidak menyatakan 
tamar-tamar yang kurang elok tersebut mesti dijual kepada pihak ketiga, 
maka pemilik tamar yang elok tersebut boleh menjadi pembeli bagi tamar- 
tamar yang kurang elok tersebut. Maka, zahir hadith menunjukkan bahawa 
jual beli tersebut boleh berlaku di antara dua pihak sahaja. 

daripada urusniaga tersebut iaitu dengan menjual tamar yang 
buruk itu dengan beberapa dirham dan membeli tamar yang baik 
dengan dirham tersebut. 

Dan ini adalah satu bentuk helah yang menjadi pertikaian di 
kalangan para ulama’ berkenaannya. 

Ini adalah kerana sesiapa yang mempunyai dua gantang tamar 
yang kurang elok dan dia ingin menukarkannya dengan satu 
gantang tamar yang baik, maka dia tidak boleh berbuat demikian 
tanpa ada akad lain yang menjadi medium pertengahan, kerana ia 
adalah riba’ secara ijma c . 

Dan sekiranya dia menjual dua gantang tamar yang kurang elok 
tersebut dengan satu dirham, dan kemudian dia membeli tamar 
yang elok tersebut dengan satu dirham yang menjadi hutang ke 
atas penjual baginya, maka dia dapat keluar daripada rupa ( surah ) 
riba’ sekiranya akad tersebut tidak berlaku melainkan ke atas 
barang makanan dan wang tunai, dan bukannya di antara dua 
barang makanan. Rupa ( surah ) riba’ telah hilang dalam urusniaga 
ini. Maka apakah wajah/aspek bagi pengharaman akad tersebut? 

Maka dapat diketahui daripada apa yang telah diterangkan bahawa 
helah yang telah diajarkan oleh Rasulullah H kepada 'arnil Khaybar 

adalah merupakan satu nas tentang keharusan helah secara mutlak 
pada riba’ dan selainnya, kerana tidak apa pihak yang menyatakan 
adanya perbezaan. 

Dan apa yang telah dijadikan dalil oleh mereka (yang 
mengharamkan helah dalam riba) daripada kisah Yahudi yang 
telah disebut sebelum ini, maka ia adalah berdasarkan kaedah: 
“Shariah Umat Terdahulu Sebelum Kita Juga Adalah Merupakan 

Shariat Bagi Kita”, sedangkan pandangan yang lebih sahih di 
dalam Usul al-Fiqh adalah sebaliknya. Dan jika ianya terpakai 
juga, maka subjeknya adalah pada perkara-perkara yang tidak ada 
dalil dalam Shariat kita yang bertentangan dengannya. Dan 
sesungguhnya kamu telah mengetahui bahawa sesungguhnya telah 
datang nas di dalam Shariat kita yang bertentangan dengannya. 

[Selesai nukilan dari Imam Ibnu Hajar al-Haytami] 


[Nukilan dari Imam ‘Abd al-Wahhab al-Sha‘rani - 
Larangan Melakukan Helah Tanpa Darurat dan 
Maslahah Yang Lebih Besar] 

Dan Sayyidi ‘Abd al-Wahhab al-Sharani telah menyebut di dalam 
“al-‘Uhud al-Kubra”: 

Perjanjian umum kita dengan Rasulullah M telah 
mewajibkan bahawa kita tidak akan makan harta daripada 
seseorang yang bermuamalat dengan orang ramai melalui 
urusniaga riba’ dan helah berkenaannya melainkan kerana 
darurat yang diperakui Shariat seperti keadaan apabila kita 
tidak mempunyai sesuatu apa pun untuk kita menampung 
kebuluran kita atau pun sekiranya perkara tersebut 
mempunyai maslahah agama yang jauh lebih besar 
berbanding meninggalkannya. 

Dan ini adalah satu perjanjian yang telah dikhianati oleh 
ramai orang sehinggakan tidak ada seorang pun ahli 
perniagaan atau pekerja yang terselamat daripadanya. Dan 
mereka juga melakukan helah berkenaan riba serta menulis 

perjanjian mereka itu di mahkamah-mahkamah para hakim, 
serta mereka mula mengiktirat' bagi diri mereka (hak 
tersebut) dan mereka mula mendakwa pihak lain dengan 
sesuatu yang bukan merupakan hak mereka. Kemudian, 
seorang yang mengamalkan riba mula membuat tuntutan ke 
atas pengamal riba’ yang lain, sekiranya dia tidak diberikan 
dengan apa yang telah dipersetuji, pihak yang lain akan 
memperakui denda/caj tambahan ke atas dirinya dan 
mereka mencatat perakuan tambahan tersebut. 

Dan mereka berterusan dalam keadaan sedemikian sehingga 
seratus (100) dinar menjadi lebih daripada seribu (1000) 
dinar. Kemudian, Allah fg menghapuskan harta mereka 
semua. 

Dan Allah lebih mengetahui. 


(Selesai Penterjemahan) 

Juzu’ Tambahan: 
“Kaedah Bertaubat Dari Dosa 

Riba” 

Kaedah Bertaubat Daripada Dosa Riba’ 


4.1 Pertama: Taubat 


Seseorang yang telah menerima atau mengambil harta riba’ 
perlulah terlebih dahulu bertaubat di atas perbuataannya itu. 
Terdapat empat rukun bagi taubat terhadap dosa yang melibatkan 
hak orang lain seperti riba’, iaitu: 



(2) 

(3) Berazam 

( 4 ) 

(1) Penyesalan 

Meninggalkan 

untuk tidak 

Memulangkan 

di atas dosa 

dosa tersebut 

kembali 

semula hak 

tersebut 

dengan serta 
merta 

kepada dosa 
tersebut 

orang lain yang 
telah diambil 


v_ _A_ J 


4.2 Kedua: Mengenal Pasti atau Penilaian 

Pihak pemegang harta riba’ perlulah terlebih dahulu memastikan 
nilai harta riba’ yang telah diterima dan masuk ke dalam harta 
miliknya. Jumlah yang sama mengikut nilai muka mestilah 
dikembalikan kepada pemiliknya yang sebenar. Sekiranya pihak 
pemegang harta riba’ kurang pasti dengan nilai atau jumlah harta 
riba’ yang telah bercampur dengan hartanya, maka dia wajib 
berijtihad untuk mengetahui nilai atau jumlah yang sebenar 
(dengan berdasarkan keyakinan atau kebarangkalian yang besar 

(ghalabat al-zannj). Dalam penentuan nilai atau jumlah harta 
riba’, pendekatan al-ihtiyat (berhati-hati) perlulah diambil oleh 
pihak pemegangnya. Ini adalah kerana hukum asal mengambil 
harta orang adalah haram berdasarkan kaedah: 




“Hukum asal bagi harta orang lain (bagi seseorang) itu 
adalah haram” 


4.3 Ketiga: Memulangkan Harta Tersebut kepada 
Pemilik Asal 


Setelah harta tersebut diketahui nilai dan jumlahnya secara pasti 
atau ijtihad, pihak pemegang harta riba’ tersebut mestilah 
memulangkan harta riba’ tersebut kepada tuannya yang asal atau 
warisnya (sekiranya pemilik asalnya telah wafat). Ini adalah 
berdasarkan kepada firman Allah fg (al-Baqarah: 279): 



“Maka jika kamu tidak melakukan (perintah tinggalkan riba’ 
itu) maka ketahuilah Allah dan Rasul-Nya akan 
memerangimu dan jika kamu bertaubat, maka hak kamu 
ialah pokok asal harta kamu. Kamu tidak berlaku zalim 
kepada sesiapa, dan kamu juga tidak dizalimi oleh sesiapa.” 

Sekiranya pihak pemegang tidak mengetahui kedudukan pemilik 
asalnya atau warisnya, maka para ulama’ berbeza pendapat 
mengenai kedudukan harta tersebut. Isu yang timbul pada hari ini 
ialah, pihak pemilik asal harta tersebut mungkin adalah sebuah 
institusi yang mengamalkan urusniaga riba’. Sekiranya harta 

tersebut dipulangkan kepada institusi berkenaan, harta itu akan 
digunakan sekali lagi atau berulang kali dalam urusniaga riba’ dan 
perbuatan tersebut seolah-olah membantu seseorang di atas 
kezaliman atau kemaksiatan yang dilakukannya. Oleh kerana itu, 
Sheikh Khalid al-Mahna berpendapat bahawa pemegang harta 
riba’ tidak perlu memulangkan harta tersebut kepada institusi 
seperti bank konvensional kerana bank itu mengamalkan riba’ 
secara terang-terangan dan menggunakan duit yang ada padanya 
untuk menambah urusniaga kewangan yang berasaskan riba’. 
Beliau mengeluarkan kenyataan di atas berdasarkan kesimpulan 
beliau daripada satu kenyataan oleh Imam Nawawi (W676H) di 
dalam kitab al-Majmu’ berkenaan dengan hukum menyerahkan 
harta kepada pemerintah yang zalim dan tidak menyerahkan harta 
tersebut kepada pemilik asalnya: 

“Aku berpendapat: Pendapat yang terpilih dalam masalah ini 
ialah sekiranya (pemegang harta tersebut) mengetahui atau 
merasakan kebarangkalian yang besar (ghalabah al-zann) 
bahawa sultan/ pemerintah tersebut akan membelanjakan 
harta tersebut di jalan yang batil (salah), maka wajiblah dia 
membelanjakan harta tersebut pada perkara-perkara yang 
mempunyai kemaslahatan bagi umat Islam seperti dan lain- 
lain...” 

4.4 Keempat: Pihak Yang Bertanggungjawab 
dalam Menguruskan dan Melupuskan Harta 
Haram 

Pihak pemegang yang tidak menemui pemilik asal atau warisnya 
bagi memulangkan harta riba’ tersebut atau pemilik asalnya adalah 
sebuah institusi yang tidak menjalankan urusniaga berpandukan 

prinsip Shariah, maka dia perlu menyerahkan harta tersebut 
kepada pihak yang bertanggunjawab. 

Imam Nawawi dan Imam Ghazali serta Imam Ibnu Muflih 
berpendapat bahawa sultan/ pemerintah adalah pihak yang 
bertanggunjawab dalam menguruskan harta-harta haram yang 
tidak diketahui pemiliknya kerana beliau lebih mengetahui 
maslahah umat Islam dengan syarat sultan/pemerintah tersebut 
mestilah seorang yang adil. Namun begitu Imam Ahmad 
berpendapat bahawa pihak pemegang adalah pihak yang 
bertanggungjawab menyalurkan harta tersebut ke tempat yang 
betul. 

Penulis berpendapat bahawa pandangan ulama’ mazhab Shafi’e 
adalah lebih sesuai bagi konsep pengurusan yang lebih teratur dan 
bagi mempunyai objektif yang lebih jelas. Apatah lagi sekiranya 
jumlah duit riba’ itu sangat besar, pihak pemerintah boleh 
menubuhkan sebuah jawatankuasa atau institusi yang 
bertanggungjawab memastikan pengurusan harta tersebut adalah 
berpandukan prinsip Shari’ah. 

4.5 Kelima: Tindakan Yang Perlu Diambil oleh 
Pihak Bertanggungjawab 

Majoriti ulama’ berpendapat bahawa harta riba’ yang tidak 
diketahui pemilik asal dan warisnya perlulah diinfaqkan ke 
tempat-tempat atau saluran-saluarn yang diiktiraf oleh Shariat. 
Namun begitu, para ulama’ berbeza pendapat dengan empat 
pandangan mengenai tempat-tempat yang diiktiraf oleh Shariat 
bagi tujuan tersebut: 

1. Pendapat majoriti ulama’ mazhab yang empat iaitu 
Hanatiyyah, Malikiyyah, Shafi’iyyah dan Hanabilah: Harta 
tersebut diinfaqkan sepertimana sedekah atau tabarru’ 
umum. Ini memberi keluasan dan fleksibiliti kepada pihak 
pengurusan harta riba’ untuk membelanjakan harta tersebut. 
Para ulama’ menetapkan bahawa “Setiap harta yang tidak 
diketahui pemiliknya yang tertentu, maka dibelanjakan pada 
jalan sedekah”. Ini termasuk sedekah kepada fakir miskin, 
membina bangunan seperti masjid, dan lain-lain. 

2. Pendapat Lembaga Penasihat Shari’ah, Kuwait Finance 
House: Harta tersebut boleh diinfaqkan seperti tabarru’ yang 
umum (seperti pendapat yang pertama), namun begitu ia 
tidak boleh digunakan untuk membina masjid atau mencetak 
al-Qur’an. 

3. Sebahagian ulama’: Diinfaqkan untuk maslahah yang 
memberi manfaat kepada umat Islam secara umum dan 
tidak kepada individu-individu tertentu seperti membina 
jambatan, benteng dan memperbaiki jalan. 

4. Sebahagian ulama’: Diinfaqkan bagi tujuan jihad 
(memperkukuhkan pertahanan dan persenjataan) umat 
Islam kerana jihad adalah salah satu sebab penghapus dosa. 

Pada pandangan penulis, pendapat majoriti ulama’ merupakan 
pendapat yang terbaik dari sudut kekuatan dalil serta kemantapan 
pengurusan. Pendapat majoriti ulama’ ini memberikan pihak 
bertanggungjawab membelanjakan harta tersebut dengan lebih 
tleksibel berdasarkan kepada maslahah umat Islam. Namun 
begitu, secara ringkasnya maslahah umum lebih diutamakan 
daripada maslahah khusus, maslahah yang pasti adalah lebih 
utama daripada maslahah yang tidak pasti, maslahah yang kekal 

adalah lebih utama daripada maslahah yang tidak kekal. Begitu 
juga, keperluan asas (daruriyyat) lebih utama daripada keperluan 
biasa (hajiyyat) dan keperluan biasa lebih utama daripada 
kemewahan (tahsiniyyat). 

Para ulama’ juga bersepakat bahawa harta tersebut wajid 
diinfaqkan dan tidak disimpan. Sebahagian ulama’ ada 
berpandangan bahawa harta haram itu disimpan dan tidak 
dinfaqkan ke mana-mana jalan kebaikan. Imam Ghazali juga ada 
menukilkan pendapat daripada Imam Fudayl Ibn ‘Iyad bahawa 
harta haram tersebut mestilah dimusnahkan atau dibuang. 8 

Penulis meletakkan di sini sebahagian daripada dalil-dalil yang 
dikemukakan oleh majoriti ulama’. Perbincangan yang terperinci 
juga telah dibuat oleh Imam Ghazali di dalam kitabnya yang 
masyhur iaitu ‘Ihya’ ‘Ulum al-Din dalam fasal “Halal dan Haram”, 

bab ke-4 “Kaedah Seorang Untuk Bertaubat Keluar Daripada 
Kezaliman Berkaitan Harta”. 

4.5.1 Dalil Pertama 

Saidina Abu Bakar pernah menyahut cabaran untuk bertaruh 
dengan orang kafir Mekah mengenai kebenaran al-Quran tentang 
kemenangan tentera Rum ke atas tentera Parsi. Sebahagian 
riwayat menyatakan beliau meminta izin daripada Rasulullah #§, 
lalu Baginda membenarkannya dan memerintahkan supaya 
jumlah taruhan itu dipertingkatkan. Tempoh taruhan juga 
dilanjutkan daripada tujuh ke sembilan tahun. Setelah tentera 


8 Namun begitu, Imam Ghazali menyatakan bahawa di sana mungkin terdapat 
beberapa kemungkinan mengenai maksud Imam Fudayl Ibn ‘Iyad. 

Rum mengalahkan tentera Parsi, Saidina Abu Bakar 4b membawa 
hasil taruhan tersebut kepada Rasulullah M dan Baginda bersabda: 




IJla 


“Ini adalah pendapatan yang haram lagi kotor, maka 
bersedekahlah dengannya.” 

Nota: Sebahagian ulama’ menyatakan taruhan ini berlaku sebelum 
turunnya pengharaman judi (qimar / muqamarah). 


T: Ibn Kathir: Menukilkan daripada Ibn Abi Hatim; al-Ghazali - 
al-Ihya’; Al- Iraqi menisbahkannya kepada al-Bayhaqi di dalam 
Dala’il al-Nubuwwah. Riwayat ini mempunyai shawahid 
daripada al-Tirmidhi, al-Hakim, Abu Ya 7 a al-Mawsili dan al- 
Busiri. 

4.5.2 Dalil kedua 


Rasulullah M pernah dihadiahkan dengan hidangan seekor 
kambing, namun Rasulullah M mendapat tahu bahawa ia telah 
dimiliki tanpa izin pemiliknya. Maka Rasulullah M bersabda: 

4_0i\ ^JJ\ / U 

“Berilah hidangan ini sebagai makanan kepada tawanan 
perang.” 

T: Abu Dawud; Ahmad; al-Daruqutni; al-Hakim; Ibn Abi 
Shaybah; al-Tahawi - Sharh al-Ma ani al-Athar dan Mushkil al- 
Athar dan lain-lain. R: al-Ghazali - al-Ihya’. 

4.5.3 Dalil ketiga 

Diriwayatkan bahawa ‘Abdullah Ibn Mas ud A pernah membeli 
seorang hamba sahaya perempuan namun apabila beliau ingin 
membayarnya maka beliau mencari pemiliknya dengan 

bersungguh-sungguh namun tidak beliau temui. Beliau pun 
bersedekah dengan harga hamba sahaya wanita tersebut dan 
berdoa: 



“Ya Allah! Sedekah ini adalah bagi pihaknya (pemilik asal) 
sekiranya dia redha, sekiranya dia tidak redha/setuju, maka 
ianya adalah untukku”. 


R: al-Ghazali - al-Ihya’. 


4.5.4 Dalil Keempat 


Diriwayatkan bahawa Imam al-Hasan al-Basri ditanya berkenaan 
taubat seseorang yang mengambil harta ghanimah tentera (a/- 
ghall ) dan harta yang diambil setelah tentera bersurai, beliau 
menjawab: 

“(Hendaklah) dia bersedekah dengannya.” 

R: al-Ghazali - al-Ihya’. 

4.5.5 Dalil Kelima 


Diriwayatkan bahawa seseorang telah terpengaruh dengan 
nafsunya, lalu dia mengambil sebanyak seratus (100) dinar 
daripada harta ghanimah (rampasan perang). Kemudian, dia 
datang menjumpai ketuanya untuk mengembalikannya. Maka, 
ketuanya tidak mahu mengambilnya dan berkata: 



“Orang ramai (askar-askar yang berhak) telah bersurai.” 

Maka dia pun datang berjumpa dengan Mu awiyah maka beliau 
pun enggan menerimanya. Maka dia datang berjumpa beberapa 
ahli ibadah, maka ahli ibadah tersebut berkata: 


Jht 3^J 31 


“Serahkanlah satu perlima daripadanya kepada Mu awiyah 
4 &, dan bersedekahlah dengan apa yang masih berbaki 
daripadanya.” 

Maka berita (fatwa) ini telah sampai kepada Mu awiyah lalu 
beliau berasa kesal / sedih kerana tidak terlintas baginya 
penyelesaian itu. 


R: al-Ghazali - al-Ihya’. 
Imam al-Ghazali menyebut: 




“Dan (Imam) Ahmad Ibn Hanbal, (Imam) al-Haris al- 
Muhasibi dan sekumpulan daripada orang-orang yang wara’ 
telah berpegang dengan pendapat tersebut. 


R: al-Ghazali - al-Ihya’. 


Di sana terdapat lebih banyak lagi dalil-dalil yang dikemukan oleh 
para ulama’ seperti kisah Saidina Umar al-Khattab fatwa ‘Atha’ 
Ibn Abi Rabah dan lain-lain. 


83 



4.6 Keenam: Pahala Membersihkan Diri daripada 
Harta Haram 


Para ulama’ menyatakan bahawa membelanjakan harta haram 
tidak mendatangkan sebarang pahala bersedekah berdasarkan 
sebuah hadith yang masyhur diriwayatkan oleh Abu Hurairah 4 ® 
bahawa Rasulullah M bersabda: 


y i jdS %\ £i J*&\ \$ 


“Wahai umat manusia! Sesungguhnya Allah H itu baik dan 
tidak menerima melainkan sesuatu yang baik .”9 

Namun begitu, seseorang yang menyucikan dirinya daripada harta 
haram dan bertaubat serta beristightar boleh mendapatkan- 
dengan izin Allah M - ganjaran: 


1. Menjauhkan dirinya daripada membelanjakan atau 
menggunakan harta yang haram; dan 

2. Sebagai wakil/orang tengah yang memindahkan harta haram 
kepada bentuk-bentuk kebaikan. 


Berdasarkan perbincangan di atas, pihak penulis telah membina 
satu carta aliran kerja bagi pengurusan dan pelupusan wang 
faedah (hasil riba’) menurut perspektif Islam. Sila lihat 
gambarajah di bawah. Semoga hasil ini dapat memberikan sedikit 
panduan kepada individu yang ingin bertaubat daripada dosa riba 
dan bagi pihak berwajib yang bertanggungjawab menguruskan 
pembersihan wang riba’. 


9 Hadis ini diriwayatkan oleh Imam Muslim (Sahih Muslim), Imam al- 
Tirmidhi (Jami’ al-Tirmidhi) dan lain-lain. 

Gambarajah 2: Carta Aliran Pengurusan dan Pelupusan Harta 

Haram 

Lampiran II: Kebenaran Umum oleh al-Allamah 
al-Shaykh Yusuf al-Nabhani [dan Penterjemah] 

Al-Allamah al-Shaykh Yusuf Ibn Isma’il al-Nabhani telah memberi 
kebenaran kepada setiap umat Islam untuk mencetak atau 
menerbitkan semua kitab-kitab beliau. Beliau menyebut di 
“Muqaddimah” kitabnya “Al-Arbain arbain min ahadith Sayyid 
al-Mursalin 


<'j-jj^Y lj 


“[Tanbih Yang Ketiga] Sesungguhnya saya telah memberi 
kebenaran ( ijazah ) kepada setiap orang Islam untuk 
mencetak apa yang dia mahu dari kitab-kitab karangan saya, 
dan saya berharap dia akan mendapat keuntungan di dunia 
dan di Akhirat. Sesungguhnya ia (kitab-kitab ini) semuanya 
adalah untuk mendapatkan keredaan Allah fg dan RasulNya 
- Penghulu segala manusia, dan nasihat bagi orang-orang 
Islam serta usaha membantu/ memenangkan agama Islam.” 

Dengan ini, saya: Abdullaah Bin Jalil, ingin menuruti jejaklangkah 
al-Shaykh al- c Allamah Yusuf Ibn Isma’il al-Nabhani, pengarang 
asal kitab “40 Hadith Berkenaan Ketegasan Pengharaman Riba” 
dengan membenarkan sesiapa sahaja dari kalangan umat Islam 
untuk mencetak kitab ini atau menjadikannya sebagai rujukan 
tanpa sebarang tuntutan daripada pihak saya. Semoga Allah 
menjadikannya sebab rahmatNya, kemaafanNya dan 
keampunanNya bagi saya dan semua ahli keluarga saya dan saya 

berharap agar Dia menerima usaha yang amat kerdil ini sebagai 
amalan soleh saya dan sesiapa yang menyebarkan dan 
mengajarkannya di Hari Akhirat nanti. Saya juga berdoa agar Allah 
yang Maha Pengampun memaatkan segala kekurangan dan salah 
silap yang berlaku semasa dan setelah kitab ini disempurnakan. 
Sesiapa yang melihat kesilapan dan kesalahan di dalam kitab ini 
bolehlah memberitahu saya melalui email ini: 
abdullaahialil( 5 )gmail.com . 



—' ^ 9 ' 




“Wahai Tuhan kami! Terimalah daripada kami (amal kami); 
sesungguhnya Engkaulah yang Maha Mendengar, lagi Maha 
mengetahui;” [al-Baqarah:i27] 






“Dan terimalah taubat kami; sesungguhnya Engkaulah Maha 
Penerima taubat, lagi Maha Mengasihani.” [al-Baqarah:i28] 



“Doa ucapan mereka di dalam Syurga itu ialah Maha Suci 
Engkau dari segala kekurangan wahai Tuhan! Dan ucapan 
penghormatan mereka padanya ialah: Selamat sejahtera! 
Dan akhir doa mereka ialah segala puji dipersembahkan 
kepada Allah yang memelihara dan mentadbirkan sekalian 
alam!” [Yunus:io] 

Lampiran III: Doa [Nazam] Penutup Majlis Ilmu 

[Bekal Akhirat - Sheikh Ahmad Fahmi Zamzam al-Nadwi al- 
Maliki] 

